CELEX: 52007PC0571
Language: el
Date: 2007-10-09
Title: Πρόταση κανονισμοσ του Συμβουλίου για τη σύσταση της κοινής επιχείρησης "Κυψέλες καυσίμου και υδρογόνο" {SEC(2007) 1272} {SEC(2007) 1273}

Σημαντική ανακοίνωση νομικού περιεχομένου

|

52007PC0571

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 9.10.2007COM(2007) 571 τελικό2007/0211 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια τη σύσταση της κοινής επιχείρησης "Κυψέλες καυσίμου και υδρογόνο"(υποβληθείσα από την Επιτροπή) { SEC(2007) 1272}{SEC(2007) 1273}ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Οι κοινές τεχνολογικές πρωτοβουλίες (ΚΤΠ) έχουν ενταχθεί στο έβδομο πρόγραμμα-πλαίσιο (ΠΠ7)[1] ως μέσο δημιουργίας, σε ευρωπαϊκή κλίμακα, συμπράξεων του δημόσιου και του ιδιωτικού τομέα στο χώρο της έρευνας. Οι ΚΤΠ αντικατοπτρίζουν τη σταθερή προσήλωση της ΕΕ στον συντονισμό των ερευνητικών προσπαθειών, στην ενίσχυση του Ευρωπαϊκού Χώρου Έρευνας και στην επίτευξη των στόχων ανταγωνιστικότητας της Ευρώπης. Οι ΚΤΠ απορρέουν κυρίως από τις εργασίες των ευρωπαϊκών τεχνολογικών “πλατφορμών” (ΕΤΠ). Σε περιορισμένο αριθμό περιπτώσεων η κλίμακα και το πεδίο των ΕΤΠ είναι εξαιρετικά φιλόδοξα και, για τον λόγο αυτό, απαιτούν την πραγματοποίηση σημαντικών δημόσιων και ιδιωτικών επενδύσεων καθώς και τη διάθεση σημαντικών ερευνητικών πόρων για την υλοποίηση καίριων στοιχείων των αντίστοιχων στρατηγικών προγραμμάτων ερευνών. Οι ΚΤΠ προτείνονται ως ένα αποτελεσματικό μέσο για την ικανοποίηση των αναγκών αυτών των ΕΤΠ. Οι κυψέλες καυσίμου και υδρογόνου υποδεικνύονται στο ειδικό πρόγραμμα "Συνεργασία"[2] ως ένα από τα έξι πεδία τα οποία προσφέρονται ιδιαίτερα για την ανάληψη ΚΤΠ. Τα υπόλοιπα πέντε είναι η αεροναυτική και οι εναέριες μεταφορές, τα καινοτόμα φάρμακα, τα ενσωματωμένα συστήματα πληροφορικής, η νανοηλεκτρονική και η παγκόσμια παρακολούθηση του περιβάλλοντος και της ασφάλειας (GMES). Η κοινή επιχείρηση "Κυψέλες καυσίμου και υδρογόνου", η οποία απορρέει από την τεχνολογική πλατφόρμα για το υδρογόνο και τις κυψέλες καυσίμου, συμβάλλει στην υλοποίηση του προγράμματος δράσης για τις περιβαλλοντικές τεχνολογίες (Environmental Technologies Action Plan -ETAP) όπως προβλέπεται στην ανακοίνωση COM(2004) 38, η οποία συμπεριλαμβάνει τη συγκεκριμένη τεχνολογική πλατφόρμα στις δράσεις προτεραιότητας του ETAP. Οι κυψέλες καυσίμου είναι πολύ αθόρυβοι και εξαιρετικά αποδοτικοί μετατροπείς ενέργειας, ικανοί να αποφέρουν σημαντική σωρευτική μείωση αερίων του θερμοκηπίου (GHG) και ρύπων. Καθιστούν πιο ευέλικτη τη σύνθεση των ενεργειακών πηγών, δεδομένου ότι μπορούν να λειτουργήσουν με υδρογόνο και άλλα καύσιμα όπως το φυσικό αέριο, η αιθανόλη και η μεθανόλη. Οι κυψέλες καυσίμου που λειτουργούν με υδρογόνο είναι εγγενώς μη ρυπογόνοι μετατροπείς ενέργειας, διότι το μόνο προϊόν που αποβάλλουν είναι ατμός, ενώ άλλοι τύποι κυψελών καυσίμου που λειτουργούν με φυσικό αέριο και άλλα ορυκτά καύσιμα παρουσιάζουν επίσης μειωμένες εκπομπές διότι, λόγω της υψηλότερης απόδοσής τους, χρησιμοποιούν λιγότερο καύσιμο. Η καθιέρωση του υδρογόνου ως ευέλικτου φορέα ενέργειας μπορεί να συμβάλει ουσιαστικά στην κατοχύρωση της ασφάλειας του ενεργειακού εφοδιασμού και στη σταθεροποίηση των ενεργειακών τιμών, διότι μπορεί να παραχθεί από οποιαδήποτε πρωτογενή πηγή ενέργειας και για το λόγο αυτό μπορεί να διαφοροποιήσει το φάσμα των καυσίμων που χρησιμοποιούνται στις μεταφορές, οι οποίες επί του παρόντος εξαρτώνται κατά 98% από το πετρέλαιο. Το υδρογόνο μπορεί να χρησιμοποιείται σε κυψέλες καυσίμου ή μπορεί να καίγεται είτε για να παράγει θερμότητα είτε για να κινεί στροβίλους ή κινητήρες εσωτερικής καύσης για κινητήρια ή ηλεκτρική ισχύ. Το υδρογόνο μπορεί να χρησιμοποιείται επίσης για την αποθήκευση ενέργειας. Για παράδειγμα, όταν η παραγωγή ηλεκτρικής ενέργειας από ανανεώσιμες πηγές υπερβαίνει τη ζήτηση, η πλεονάζουσα ενέργεια μπορεί να χρησιμοποιηθεί για την παραγωγή υδρογόνου με ηλεκτρόλυση, διευκολύνοντας έτσι τη διοχέτευση ηλεκτρικής ενέργειας από ανανεώσιμες πηγές στην ενεργειακή αγορά. Παρότι η ΕΕ έχει ήδη επενδύσει σημαντικά δημόσια κεφάλαια στην έρευνα με αντικείμενο τις κυψέλες καυσίμου και υδρογόνου και παρότι οι κυψέλες καυσίμου και υδρογόνου συγκαταλέγονται ήδη στα πεδία του θεματολογίου έρευνας "ενέργεια και μεταφορές" του ΠΠ7 ως σημαντικό στοιχείο της στρατηγικής έρευνας, τεχνολογικής ανάπτυξης και επίδειξης (ΕΤΑ&Ε), είναι απίθανο να εξασφαλισθεί η επιθυμητή ταχεία εμπορική διαθεσιμότητα αυτών των τεχνολογιών. Υπάρχει κίνδυνος στασιμότητας της βιομηχανικής ανάπτυξης των κυψελών καυσίμου και υδρογόνου και επομένως επιδείνωσης της υστέρησης έναντι των ανταγωνιστών παγκοσμίως. Οι λόγοι είναι μεταξύ άλλων: η απαιτούμενη έρευνα είναι συχνά τόσο πολύπλοκη, ώστε δεν είναι δυνατό να αναληφθεί από καμία μεμονωμένη επιχείρηση ή δημόσιο ερευνητικό οργανισμό· δεν υπάρχει συμφωνία ως προς ένα μακροπρόθεσμο σχέδιο προϋπολογισμού για στρατηγικούς τεχνικούς και εμπορικούς στόχους, ώστε να ενθαρρυνθεί η βιομηχανία και η ερευνητική κοινότητα να διαθέσουν περισσότερους πόρους· η μη βέλτιστη αξιοποίηση των κεφαλαίων δημιουργεί κενά και αλληλοεπικαλύψεις σε ένα περιβάλλον απομονωμένων και αποσπασματικών ερευνητικών προσπαθειών· ο όγκος των διατιθέμενων κεφαλαίων δεν αρκεί για τη χρηματοδότηση ενός ολοκληρωμένου προγράμματος βασικής έρευνας έως και επίδειξης ευρείας κλίμακας σε επίπεδο ΕΕ· ο ευρωπαϊκός κλάδος των κυψελών καυσίμου είναι διεσπαρμένος σε διαφορετικές χώρες και χώρους δραστηριότητας (πανεπιστήμια, βιομηχανικές επιχειρήσεις, ΜΜΕ υψηλής τεχνολογίας), γεγονός το οποίο περιορίζει την ανταλλαγή και τη συγκέντρωση γνώσης και πείρας· χρειάζονται σημαντικές τεχνολογικές ανακαλύψεις οι οποίες θα βελτιώσουν τις επιδόσεις, τα υλικά, την αξιοπιστία και τη βιωσιμότητα και θα μειώσουν το κόστος των συστημάτων, ώστε να ικανοποιηθούν οι προσδοκίες των δυνητικών πελατών. Χωρίς ένα στοχοθετημένο και συνεκτικό πρόγραμμα βιομηχανικής ΕΤΑ&Ε, ικανό να προσελκύσει δημόσιες και ιδιωτικές επενδύσεις στην ΕΤΑ&Ε σε ευρωπαϊκό επίπεδο, οι προσπάθειες άρσης των φραγμών που παρακωλύουν την έρευνα και την επίτευξη τεχνολογικών ανακαλύψεων θα εξακολουθήσουν να είναι αποσπασματικές και ασυγκρότητες. Μια κοινή τεχνολογική πρωτοβουλία του δημόσιου και του ιδιωτικού τομέα, υλοποιούμενη μέσω μιας κοινής επιχείρησης βάσει του άρθρου 171 της συνθήκης για την ίδρυση της Ευρωπαϊκής Κοινότητας, θα δώσει τη δυνατότητα σε μεγάλες επιχειρήσεις και σε ΜΜΕ από όλη την ΕΕ, συμπεριλαμβανομένων των νέων κρατών μελών, να συνεργαστούν μεταξύ τους και με άλλα άμεσα ενδιαφερόμενα μέρη για να επιτύχουν τους ακόλουθους κοινούς στόχους: διείσδυση των τεχνολογιών κυψελών καυσίμου και υδρογόνου στην αγορά, ώστε οι δυνάμεις της αγοράς να μπορέσουν να παράγουν ουσιαστικά δημόσια οφέλη· κατάκτηση από την Ευρώπη παγκόσμιας πρωτοπορίας στις τεχνολογίες κυψελών καυσίμου και υδρογόνου· δημιουργία κρίσιμης μάζας ερευνητικών προσπαθειών η οποία θα αυξήσει την εμπιστοσύνη της βιομηχανίας, των δημόσιων και των ιδιωτικών επενδυτών, των υπεύθυνων για τη λήψη αποφάσεων και άλλων άμεσα ενδιαφερόμενων μερών και θα τους ενθαρρύνει να μετάσχουν σε ένα μακροπρόθεσμο πρόγραμμα· προσέλκυση περαιτέρω ιδιωτικών, εθνικών και περιφερειακών επενδύσεων σε ΕΤΑ&Ε· οικοδόμηση του Ευρωπαϊκού Χώρου Έρευνας μέσω στενής συνεργασίας με την έρευνα που διεξάγεται σε εθνικό και περιφερειακό επίπεδο, τηρουμένης παράλληλα της αρχής της επικουρικότητας· ολοκλήρωση της έρευνας, της ανάπτυξης και της επίδειξης, επίτευξη μακροπρόθεσμων στόχων αειφορίας και βιομηχανικής ανταγωνιστικότητας που άπτονται του κόστους, των επιδόσεων και της βιωσιμότητας και άρση κρίσιμων τεχνολογικών φραγμών· τόνωση της καινοτομίας και διευκόλυνση της εμφάνισης νέων αλυσίδων αξίας με συμμετοχή ΜΜΕ· διευκόλυνση της διάδρασης μεταξύ βιομηχανίας, πανεπιστημίων και ερευνητικών κέντρων επί της βασικής έρευνας· ενθάρρυνση της συμμετοχής των νέων κρατών μελών και των υποψήφιων χωρών· διεξαγωγή κοινωνικοτεχνοοικονομικής έρευνας ευρείας εμβέλειας με σκοπό την αξιολόγηση και παρακολούθηση της τεχνολογικής προόδου και των μη τεχνικών φραγμών που παρεμποδίζουν την είσοδο στην αγορά· διεξαγωγή ερευνητικών δραστηριοτήτων προς υποστήριξη της ανάπτυξης νέων κανονισμών και προτύπων και την αναθεώρηση των υφιστάμενων, με σκοπό την εξάλειψη των τεχνητών φραγμών στην είσοδο στην αγορά, και υποστήριξη της εναλλαξιμότητας, της διαλειτουργικότητας, των διασυνοριακών συναλλαγών υδρογόνου και των εξαγωγικών αγορών και παράλληλα διασφάλιση της ασφαλούς λειτουργίας και μη παρεμπόδιση της καινοτομίας· παροχή αξιόπιστων πληροφοριών στο ευρύ κοινό σχετικά με την ασφάλεια του υδρογόνου και τα πλεονεκτήματα που παρουσιάζουν οι νέες τεχνολογίες για το περιβάλλον, την ασφάλεια εφοδιασμού, το ενεργειακό κόστος και την απασχόληση. Γενικό πλαίσιο Η ενέργεια έχει καθοριστικό ρόλο στη σύγχρονη κοινωνία και στην αειφόρο ανάπτυξη. Οποιοδήποτε έλλειμμα ή ανασφάλεια στον ενεργειακό εφοδιασμό θα είχε σοβαρές επιπτώσεις στα άτομα, στις κοινωνίες και στις επιχειρήσεις, τόσο άμεσα όσο και για τα μελλοντικά τους σχέδια. Τα πρόσφατα προβλήματα εφοδιασμού, οι αβεβαιότητες ως προς το μέλλον του εφοδιασμού σε πετρέλαιο και φυσικό αέριο και η συνακόλουθη αστάθεια των τιμών επιβραδύνουν την οικονομική ανάπτυξη, αυξάνουν τον πληθωρισμό και την ανεργία και μειώνουν την αξία των χρηματοπιστωτικών και άλλων περιουσιακών στοιχείων. Οι πόροι πετρελαίου και φυσικού αερίου εξαντλούνται και, κατά την άποψη ορισμένων ειδικών, είμαστε κοντά στην κορύφωση της παραγωγής[3]. Αυτό που είναι βέβαιο είναι ότι οι εναπομένοντες πόροι βρίσκονται συγκεντρωμένοι σε όλο και περισσότερο μικρό αριθμό χωρών, στις οποίες η πρόσβαση είναι περιορισμένη για πολιτικούς λόγους, και ότι η ασφάλεια του εφοδιασμού θα αποτελέσει σημαντικό πρόβλημα για τις περισσότερες βιομηχανικές χώρες και ιδίως για την ΕΕ. Σε ένα περιβάλλον ανταγωνιστικών και προοδευτικά ενοποιούμενων παγκόσμιων αγορών μεταφορών και ενέργειας, η ζήτηση ενέργειας αυξάνεται ταχέως στις μεγάλες χώρες αναδυόμενης οικονομίας. Σε παγκόσμια κλίμακα αντιμετωπίζουμε το σοβαρό πρόβλημα της αλλαγής του κλίματος, το οποίο συνδέεται με την αύξηση των επιπέδων των αερίων του θερμοκηπίου. Πολλές είναι οι αβεβαιότητες, αλλά η επικρατούσα επιστημονική άποψη είναι ότι χρειάζεται άμεσα δραστική μείωση των εκπομπών αερίων του θερμοκηπίου και διατήρησή τους σε πολύ χαμηλά επίπεδα για μεγάλο χρονικό διάστημα[4]. Η παρούσα διάρθρωση των κλάδων των κυψελών καυσίμου και του υδρογόνου στην Ευρώπη δεν είναι ικανοποιητική και δημιουργεί αμφιβολίες ως προς την ικανότητά της να προσαρμοστεί σε αλλαγές. Παρά το γεγονός ότι η ΕΕ διαθέτει ερευνητικές εγκαταστάσεις παγκόσμιου κύρους και πρωτοστατεί παγκοσμίως όσον αφορά τις κυψέλες καυσίμου για μεγάλα υποβρύχια και τις μεμβράνες κυψελών καυσίμου, ο κλάδος είναι γενικά ανώριμος και δεν υπάρχουν ακόμη μέθοδοι παραγωγής μεγάλης κλίμακας, εγκατεστημένη υποδομή ανεφοδιασμού σε καύσιμα ούτε υπηρεσίες υποστήριξης όπως εκπαιδευμένο προσωπικό. Ο κλάδος των κυψελών καυσίμου σε παγκόσμιο επίπεδο συγκροτείται από πολύ μεγάλες εταιρείες και από πολύ μικρές, εξαιρετικά καινοτόμες, ΜΜΕ. Η Ευρώπη έχει να επιδείξει μεγάλο αριθμό τέτοιων ΜΜΕ. Είναι λοιπόν ζωτικό να αξιοποιηθεί το δυναμικό καινοτομίας τους διότι οι επιχειρήσεις αυτές μπορούν να αποτελέσουν στο μέλλον τους βασικούς κρίκους της αλυσίδας εφοδιασμού της ΕΕ σε κατασκευαστικά στοιχεία. Οι κλάδοι των κυψελών καυσίμου και υδρογόνου συνδέονται στενά μεταξύ τους, αλλά δεν είναι απόλυτα αλληλοεξαρτώμενοι. Η φύση και ο βαθμός του ανταγωνισμού στους δύο αυτούς κλάδους είναι ιδιαίτερα πολύπλοκα. Η χρήση χύδην υδρογόνου στη μεταποιητική βιομηχανία είναι μακροχρόνια και καθιερωμένη και οι βιομηχανικές επιχειρήσεις βλέπουν να διανοίγονται προοπτικές νέων αγορών στους τομείς της ενέργειας και των μεταφορών χάρη στην ευρύτερη υιοθέτηση των τεχνολογιών κυψελών καυσίμου αφενός και των κινητήρων καύσης υδρογόνου αφετέρου. Ταυτόχρονα, οι κατασκευαστές κυψελών καυσίμου, οι οποίοι στην ουσία βρίσκονται ακόμη στο στάδιο της εκκίνησης, δεν εξαρτώνται εντελώς από το υδρογόνο, διότι ορισμένες κυψέλες καυσίμου μπορούν να χρησιμοποιούν εναλλακτικά καύσιμα όπως το φυσικό αέριο, τη μεθανόλη και την αιθανόλη. Η είσοδος στην αγορά επιχειρήσεων που ασχολούνται με τις τεχνολογίες κυψελών καυσίμου και υδρογόνου προσκρούει στα εμπόδια που στήνουν παράγοντες με μεγάλα οικονομικά συμφέροντα σε κλάδους δραστηριότητας και υλικές υποδομές, οι οποίοι νιώθουν ότι απειλούνται από οποιαδήποτε αλλαγή στη σύνθεση των ενεργειακών πηγών. Επίσης, η είσοδος στην αγορά καθίσταται ακόμη πιο δύσκολη από τα εξής: έλλειψη ενός μηχανισμού τιμολόγησης που να ανταμείβει την ενσωμάτωση του κόστους των εξωγενών παραγόντων[5] (π.χ. το εξωτερικό κόστος του άνθρακα)· αναγκαιότητα μακροπρόθεσμων επενδύσεων για τη μετάβαση σε μια νέα γενιά προϊόντων και την ανάπτυξη υποδομών για τις κυψέλες καυσίμου και το υδρογόνο· τέλος, δυσκολίες θέσπισης κοινών κανονισμών, κωδίκων και προτύπων για τη διευκόλυνση της ανάπτυξης της παγκόσμιας αγοράς. Χρειάζεται μια ολοκληρωμένη στρατηγική για την πλήρη αξιοποίηση των πλεονεκτημάτων των μεταβατικών τεχνολογιών με τις κυψέλες καυσίμου που λειτουργούν με φυσικό αέριο, βιοαέριο, μεθανόλη και αιθανόλη, αν είναι δυνατό σε συνδυασμό με δέσμευση και αποθήκευση άνθρακα σε ένα ενδιάμεσο στάδιο, και για την εκμετάλλευση στρατηγικών εξειδικευμένων τμημάτων της αγοράς σε ένα προγραμματισμένο και βελτιστοποιημένο πλαίσιο, ώστε να αποφευχθεί τυχόν διαταραχή της οικονομικής δραστηριότητας. Ο ετήσιος παγκόσμιος κύκλος εργασιών της βιομηχανίας κυψελών καυσίμου ανήλθε το 2005 σε 300 εκατομμύρια ευρώ, με μερίδια αγοράς 52% για τη Βόρειο Αμερική, 14% για την Ιαπωνία, 12% για την Ευρώπη και 22% για τον υπόλοιπο κόσμο. Σε σύγκριση με τη Βόρειο Αμερική και την Ιαπωνία, στην Ευρώπη υπάρχουν σχετικά λιγότερες εταιρείες που αναπτύσσουν δική τους τεχνολογία στηλών και δομοστοιχείων κυψελών καυσίμου – ιδίως για τις οδικές μεταφορές. Οι ιδιωτικές επενδύσεις στην ΕΤΑ&Ε εκτιμώνται σε 700 περίπου εκατ. ευρώ ετησίως, από τις οποίες το 78% πραγματοποιούνται στη Βόρειο Αμερική και μόνο το 10% στην Ευρώπη. Χρειάζεται να δοθούν πρόσθετα κίνητρα στην ευρωπαϊκή βιομηχανία για να επενδύσει σε αυτές τις τεχνολογίες και να γίνει ανταγωνιστικότερη. Οι κύριοι ανταγωνιστές επιδιώκουν να έχουν το προβάδισμα εφαρμόζοντας φιλόδοξα προγράμματα ολοκληρωμένης έρευνας και ανάπτυξης που αποσκοπούν στην εμπορική εκμετάλλευση προϊόντων και στην εκ των πραγμάτων καθιέρωση προτύπων, τα οποία οι υπόλοιποι θα αναγκαστούν να ακολουθήσουν. Σύμφωνα με τις εκτιμήσεις μιας μελέτης της ΕΚ[6] η ΕΕ σημειώνει καθυστέρηση 5 ετών σε σχέση με την Ιαπωνία και τη Βόρειο Αμερική όσον αφορά την επίδειξη οχημάτων με κυψέλες καυσίμου. Οι ΗΠΑ και η Ιαπωνία εξασφαλίζουν στρατηγική διαχείριση των προγραμμάτων τους σε στενή συνεργασία με τις αντίστοιχες βιομηχανίες τους. Το υπουργείο ενέργειας των ΗΠΑ έχει καταρτίσει ένα σχέδιο, το λεγόμενο 'Hydrogen Posture Plan'[7], κατόπιν εκτενών διαβουλεύσεων με τις κύριες ομάδες συμφερόντων. Στην Ιαπωνία το υπουργείο οικονομίας, εμπορίου και βιομηχανίας υποστηρίζει στοχοθετημένα τη βασική έρευνα. Επιπλέον, η Ιαπωνία υποστηρίζει ένα φιλόδοξο πρόγραμμα επίδειξης οικιακών συστημάτων κυψελών καυσίμου για συνδυασμένη παραγωγή ηλεκτρισμού και θερμότητας, την ανάπτυξη υποδομών διανομής υδρογόνου, και τη δοκιμή μιας σειράς επιλογών παραγωγής υδρογόνου στο πλαίσιο της 'Fuel Cell Commercialisation Conference of Japan' (FCCJ)[8]. Τα αμερικανικά και ιαπωνικά προγράμματα συμπεριλαμβάνουν επομένως αποτελεσματικές μεθόδους διαχείρισης της επικύρωσης της έρευνας και της τεχνολογίας, το οποίο είναι δύσκολο να επιτευχθεί στο σημερινό ερευνητικό περιβάλλον της ΕΕ που χαρακτηρίζεται από διασπορά και κατακερματισμό των προσπαθειών σε διάφορες χώρες. Η κοινή επιχείρηση θα επιτρέψει στην ΕΕ να συμβαδίσει με τους κύριους ανταγωνιστές της, συνιστώντας μία μοναδική νομική οντότητα η οποία θα διαχειρίζεται όλους τους πόρους της ΚΤΠ που προέρχονται από τον δημόσιο και τον ιδιωτικό τομέα μέσω συμβάσεων έρευνας, τεχνολογικής ανάπτυξης και επίδειξης με σκοπό την ανάπτυξη των βασικών τεχνολογιών για τις κυψέλες καυσίμου και το υδρογόνο. Υφιστάμενες διατάξεις στον τομέα που καλύπτει η πρόταση Δεν υφίστανται διατάξεις στον τομέα που καλύπτει η πρόταση. |Εναρμόνιση με τις άλλες πολιτικές και στόχους της Ένωσης Στο πλαίσιο των πρωτοβουλιών που εξαγγέλθηκαν τον Ιανουάριο του 2007 με την ανακοίνωση "Ενεργειακή πολιτική για την Ευρώπη"[9] η Ευρωπαϊκή Επιτροπή καταρτίζει επί του παρόντος ένα ευρωπαϊκό στρατηγικό σχέδιο ενεργειακών τεχνολογιών (σχέδιο SET)[10] με σκοπό να κατευθύνει την πορεία της καινοτομίας στο πεδίο των ενεργειακών τεχνολογιών κατά τις επόμενες δεκαετίες, να υποστηρίξει την ανάπτυξη αποτελεσματικών τεχνολογιών με χαμηλές εκπομπές άνθρακα, συμπεριλαμβανομένων των τεχνολογιών κυψελών καυσίμου και υδρογόνου, ώστε τελικά να καθιερωθεί ένα πιο αειφόρο ενεργειακό σύστημα. Το Μάιο του 2007 το Ευρωπαϊκό Κοινοβούλιο εξέδωσε γραπτή δήλωση[11] με την οποία καλούνται τα θεσμικά όργανα των ΕΕ να υποστηρίξουν τις τεχνολογίες κυψελών καυσίμου και υδρογόνου για φορητές και στατικές εφαρμογές και εφαρμογές στον τομέα των μεταφορών, συμπράττοντας για τον σκοπό αυτό με τις ενδιαφερόμενες περιφέρειες και πόλεις, ΜΜΕ και οργανώσεις της κοινωνίας των πολιτών. Ο προτεινόμενος κανονισμός είναι εναρμονισμένος με την κοινοτική πολιτική στον τομέα της έρευνας. Είναι επίσης εναρμονισμένος με την ανανεωμένη στρατηγική της Λισαβόνας[12] και με τους στόχους της Βαρκελώνης για αύξηση των επενδύσεων της Ευρωπαϊκής Ένωσης στην έρευνα και την ανάπτυξη στο 3% του ΑΕΠ της μέχρι το 2010. Το έβδομο πρόγραμμα-πλαίσιο (ΠΠ7) (2007-2013) διαδραματίζει σημαντικό ρόλο στις προσπάθειες που καταβάλλει η Ευρώπη για την υλοποίηση αυτών των στόχων. Αντικατοπτρίζει επίσης τη γενική άποψη ότι η Ευρώπη θα πρέπει να εντείνει τις προσπάθειες βελτίωσης της αποδοτικότητας των επενδύσεών της σε ΕΤΑ&Ε, ώστε να αποκτήσει τα εφόδια εκείνα που θα τη μετατρέψουν σε μια ανταγωνιστική και δυναμική οικονομία της γνώσης. Η προτεινόμενη πρωτοβουλία εντάσσεται σε μια ευρεία και φιλόδοξη κοινοτική στρατηγική με στόχο την κάλυψη του ελλείμματος καινοτομίας, η οποία περιλαμβάνει την πρόταση ίδρυσης ενός Ευρωπαϊκού Ινστιτούτου Τεχνολογίας (ΕΙΤ). |Διαβουλεύσεις με τα ενδιαφερόμενα μέρη και εκτίμηση αντικτύπου |Διαβουλεύσεις με τα ενδιαφερόμενα μέρη και χρησιμοποίηση των εκτιμήσεων εμπειρογνωμόνων |211 | Κατά την εκπόνηση των προτάσεών της για ανάληψη κοινών τεχνολογικών πρωτοβουλιών η Επιτροπή ενημερώθηκε για τις απόψεις που εξέφρασαν πολυάριθμα ενδιαφερόμενα μέρη από την ερευνητική κοινότητα και από τον χώρο των επιχειρήσεων στο πλαίσιο μια ευρείας διαβούλευσης στην οποία συμμετείχαν τα κράτη μέλη και το Ευρωπαϊκό Κοινοβούλιο. Η Επιτροπή ζήτησε επίσης τη γνώμη της ευρωπαϊκής τεχνολογικής πλατφόρμας "Υδρογόνο και κυψέλες καυσίμου" (HFP)[13], η οποία κατήρτισε το στρατηγικό πρόγραμμα ερευνών, τη στρατηγική ανάπτυξης, και το σχέδιο υλοποίησης 2006, το οποίο και αποτελεί το κύριο έγγραφο αναφοράς όπου εκτίθενται οι τεχνικοί και εμπορικοί στόχοι "Snapshot 2020" για τις τεχνολογίες κυψελών καυσίμου και υδρογόνου. Το σχέδιο υλοποίησης καθορίζει προτεραιότητες για ένα πλήρες και ολοκληρωμένο πρόγραμμα ΕΤΑ&Ε, με χρονοδιαγράμματα και συστάσεις κατανομής των πιστώσεων σε επτά έτη με σκοπό την επιτάχυνση της εμπορικής εκμετάλλευσης των νέων τεχνολογιών. Σε όλα τα στάδια της διαδικασίας, ζητήθηκε επίσης η γνώμη της «ομάδας αντικατοπτρισμού» της HFP στην οποία συμμετέχουν τα κράτη μέλη. Πέραν των οργάνων της HFP οι πληροφορίες διαδόθηκαν ευρέως μέσω του ιστότοπου και ενημερωτικών δελτίων της HFP, παρέχοντας τη δυνατότητα σε όλα τα ενδιαφερόμενα μέρη να συμμετάσχουν στον διάλογο. Στα ενδιαφερόμενα μέρη συγκαταλέγονται οι κατασκευαστές αρχικού εξοπλισμού (ΚΑΕ), επιχειρήσεις κατασκευής κυψελών καυσίμου και ενεργειακού εξοπλισμού, συμπεριλαμβανομένων πολλών ΜΜΕ[14], επιχειρήσεις κοινής ωφέλειας, εταιρείες βιομηχανικών αερίων, εταιρείες του ενεργειακού κλάδου, πανεπιστήμια και ερευνητικά κέντρα. Στη διαδικασία διαβούλευσης, η οποία διήρκεσε τρία χρόνια, συμμετείχαν πολλές εκατοντάδες ενδιαφερόμενα μέρη. Περιέλαβε μια ευρεία δημόσια διαβούλευση μέσω Ίντερνετ επί των προαναφερόμενων εγγράφων της πλατφόρμας και βασίστηκε στα αποτελέσματα ερευνητικών έργων της ΕΚ και σε μελέτες επί των ποικίλων κοινωνικοοικονομικών και περιβαλλοντικών συνεπειών των τεχνολογιών υδρογόνου και κυψελών καυσίμου και επί της οικονομικής σκοπιμότητας της εξάπλωσης αυτών των τεχνολογιών. Η Επιτροπή διοργάνωσε επίσης τέσσερεις σημαντικές εκδηλώσεις τύπου "συνεδρίου" (τρεις γενικές συνελεύσεις και τις "Ημερίδες τεχνικής ανασκόπησης") καθώς και εργαστήρια απευθυνόμενα στις περιφέρειες και την ερευνητική κοινότητα. Ανατέθηκε σε ομάδα αξιολόγησης από ομότιμους κριτές, απαρτιζόμενη από ανεξάρτητους εμπειρογνώμονες διεθνούς κύρους, η οριστικοποίηση της μελέτης εκτίμησης αντικτύπου[15]. |230 | Εκτίμηση αντικτύπου Η παρούσα πρόταση κανονισμού του Συμβουλίου αποτέλεσε αντικείμενο μελέτης εκτίμησης αντικτύπου, η οποία συνέκρινε τις δυνητικές συνέπειες μιας ΚΤΠ με εκείνες άλλων σεναρίων, ιδίως του σεναρίου "Συνέχιση της υφιστάμενης κατάστασης" (ΠΠ7 συν εθνικές και περιφερειακές δράσεις). Το συμπέρασμα της μελέτης αυτής είναι ότι η κοινή τεχνολογική πρωτοβουλία παρουσιάζει ορισμένα σαφή πλεονεκτήματα σε σχέση με την επιλογή "Συνέχιση της υφιστάμενης κατάστασης": συντόμευση του χρόνου διοχέτευσης στην αγορά κατά 2 έως 5 έτη - είναι σαφής και αδιαμφισβήτητη η σημασία της "πρωτιάς" σε μια νέα αγορά: μειώνει τη σωρευτική επένδυση, επιταχύνει την επίτευξη του κατωφλίου απόδοσης, και ενισχύει την ανταγωνιστική θέση των πρωτοεισερχόμενων στην αγορά, πολλοί από τους οποίους θα μπορούσαν να είναι ΜΜΕ· μια μακροχρόνια δέσμευση και ένας σαφώς καθορισμένος προϋπολογισμός αυξάνουν την εμπιστοσύνη των δημόσιων και των ιδιωτικών επενδυτών· προσθετικότητα: χάρη στην αρχή της συγχρηματοδότησης θα συγκεντρωθούν 600 τουλάχιστον εκατ. ευρώ παραπάνω απ'ό,τι θα συνέβαινε με τη "Συνέχιση της υφιστάμενης κατάστασης", δηλαδή δυόμιση φορές υψηλότερες ιδιωτικές επενδύσεις στην έρευνα· ενωρίτερα κέρδη όσον αφορά τη βελτίωση της ενεργειακής αποδοτικότητας και της ασφάλειας του ενεργειακού εφοδιασμού και τη μείωση των αερίων του θερμοκηπίου και της ρύπανσης. Οι αυξημένες δαπάνες σε ΕΤΑ&Ε που θα επιφέρει η ΚΤΠ σε σύγκριση με τη "Συνέχιση της υφιστάμενης κατάστασης" μπορούν να συντομεύσουν τον χρόνο επίτευξης του κατωφλίου απόδοσης κατά 2–5 έτη και να μειώσουν το σωρευτικό κόστος κατά 20-30% περίπου. Όπως δείχνουν οι προσομοιώσεις μοντέλων, οι θετικές συνέπειες για την ανταγωνιστικότητα της ΕΕ βραχυπρόθεσμα, μεσοπρόθεσμα και μακροπρόθεσμα θα συνοδεύονται από δημόσια οφέλη τάξης μεγέθους δεκάδων δισεκατομμυρίων ευρώ (μειώσεις των αερίων του θερμοκηπίου και της ρύπανσης, βελτίωση της ασφάλειας του ενεργειακού εφοδιασμού, πιο αειφόρες μεταφορές, μεγαλύτερη ενεργειακή αποδοτικότητα και καθαρότερη παραγωγή και κατανάλωση ενέργειας κατά την περίοδο 2025-2050). |Νομικό πλαίσιο της πρότασης |305 | Σύνοψη της προτεινόμενης δράσης Η πρόταση αφορά κανονισμό του Συμβουλίου για τη σύσταση της κοινής επιχείρησης "Κυψέλες καυσίμου και υδρογόνο". |310 | Νομική βάση Η νομική βάση της πρότασης είναι το άρθρο 171 της συνθήκης για την ίδρυση της Ευρωπαϊκής Κοινότητας. |320 | Επικουρικότητα και αναλογικότητα Δεδομένου ότι η πρόταση δεν εμπίπτει στην αποκλειστική αρμοδιότητα της Ευρωπαϊκής Κοινότητας, εφαρμόζεται η αρχή της επικουρικότητας. Οι στόχοι της πρότασης είναι αδύνατο να επιτευχθούν όλοι από τα κράτη μέλη, διότι η κλίμακα της υπόψη πρόκλησης υπερβαίνει τις μεμονωμένες δυνατότητες δράσης οποιουδήποτε κράτους μέλους. Λόγω του υπερεθνικού χαρακτήρα των προς ανάπτυξη υποδομών και τεχνολογιών και της αναγκαιότητας συγκέντρωσης επαρκούς μάζας πόρων, η συνένωση και ο συντονισμός των προσπαθειών έρευνας και ανάπτυξης σε επίπεδο ΕΕ προσφέρουν μεγαλύτερες εγγυήσεις επιτυχίας. Η παρέμβαση της Ευρωπαϊκής Κοινότητας θα συμβάλει στον εξορθολογισμό των ερευνητικών προγραμμάτων και στη διασφάλιση της διαλειτουργικότητας των αναπτυσσόμενων συστημάτων, όχι μόνο μέσω της προτυποποιητικής έρευνας που υποστηρίζει τη διαμόρφωση προτύπων αλλά και μέσω της εκ των πραγμάτων τυποποίησης που θα προκύψει από τη στενή ερευνητική συνεργασία και τα διεθνικά έργα επίδειξης. Η τυποποίηση αυτή θα διανοίξει μια ευρύτερη αγορά και θα προωθήσει τον ανταγωνισμό. Το πεδίο εφαρμογής της πρότασης αναμένεται να ενθαρρύνει τα κράτη μέλη να αναλάβουν συμπληρωματικές πρωτοβουλίες σε εθνικό επίπεδο, προς ενίσχυση του Ευρωπαϊκού Χώρου Έρευνας . Εξάλλου, σκοπός της ΚΤΠ είναι να δώσει ώθηση σε τέτοια εθνικά και περιφερειακά προγράμματα, ώστε να αξιοποιηθούν πλήρως οι συνδυασμένες προσπάθειες. Σύμφωνα με την αρχή της αναλογικότητας οι διατάξεις του παρόντος κανονισμού δεν υπερβαίνουν τα αναγκαία όρια για την επίτευξη των στόχων του. |Επιλογή νομικού μέσου |341 | Προτεινόμενο νομικό μέσο: κανονισμός. Άλλα μέσα δεν θα ήταν κατάλληλα για τον ακόλουθο λόγο: Για τη δημιουργία μιας επιχείρησης στην οποία συμμετέχει η Κοινότητα απαιτείται κανονισμός του Συμβουλίου. |Δημοσιονομικές επιπτώσεις |401 | Στο νομοθετικό δημοσιονομικό δελτίο που προσαρτάται στο παρόν σχέδιο κανονισμού περιγράφονται οι δημοσιονομικές επιπτώσεις και οι ανθρώπινοι και διοικητικοί πόροι, ταυτοχρόνως δε παρατίθενται ενδεικτικά αριθμητικά στοιχεία για την περίοδο 2007-2013. Ο κοινοτικός προϋπολογισμός, συνολικού ύψους 470 εκατομμυρίων ευρώ, θα προέλθει από τις ακόλουθες γραμμές του προϋπολογισμού του ειδικού προγράμματος "Συνεργασία" του ΠΠ7: "Ενέργεια", "Νανοεπιστήμες, νανοτεχνολογίες, υλικά και νέες τεχνολογίες παραγωγής", "Μεταφορές (συμπεριλαμβανομένης της αεροναυτικής)" και "Περιβάλλον (συμπεριλαμβανομένης της αλλαγής του κλίματος)" στη ΓΔ RTD· και "Μεταφορές" στη ΓΔ TREN. Οι δαπάνες λειτουργίας της κοινής επιχείρησης ΚΚΥ θα χρηματοδοτούνται ισομερώς από την Ευρωπαϊκή Κοινότητα και από τη Βιομηχανική Ένωση εξαρχής. Εφόσον συσταθεί Ερευνητική Ένωση η οποία ζητήσει να προσχωρήσει στην κοινή επιχείρηση ΚΚΥ, η Ερευνητική Ένωση θα διαθέτει μία έδρα στο διοικητικό συμβούλιο και θα καλύπτει το 1/12 της χρηματοδότησης των δαπανών λειτουργίας. Οι ερευνητικές δραστηριότητες θα χρηματοδοτούνται από κοινού από την ΕΚ, τη Βιομηχανική Ένωση και τα συμμετέχοντα πανεπιστήμια, δημόσια ερευνητικά κέντρα, κτλ. Η συνεισφορά στα έργα συνίσταται σε χρήμα από την ΕΚ και σε είδος από τους συμμετέχοντες. |Συμπληρωματικές πληροφορίες |510 | Μεταβατική περίοδος |511 | Το πρόγραμμα εργασίας 2007 προβλέπει μια δράση συντονισμού και υποστήριξης ως δράση γεφύρωσης και λεπτομερούς προετοιμασίας της ΚΤΠ κατά το διάστημα 2007-2008. |Επανεξέταση |Η Ευρωπαϊκή Επιτροπή θα υποβάλλει ετήσια έκθεση σχετικά με την πρόοδο που επιτυγχάνει η ΚΕ ΚΚΥ. Η Ευρωπαϊκή Επιτροπή θα διενεργήσει επίσης μια ενδιάμεση επανεξέταση και μια τελική επανεξέταση κατά τη λήξη της ΚΤΠ. Απαλλαγή ως προς την εκτέλεση του προϋπολογισμού της κοινής επιχείρησης ΚΚΥ θα χορηγηθεί από το Ευρωπαϊκό Κοινοβούλιο, ύστερα από σύσταση του Συμβουλίου, λαμβανομένων υπόψη των ιδιαιτεροτήτων που απορρέουν από τη φύση της ΚΤΠ ως σύμπραξης του δημόσιου και του ιδιωτικού τομέα. Ρήτρα επανεξέτασης/αναθεώρησης/λήξης ισχύος Η πρόταση περιλαμβάνει ρήτρα επανεξέτασης. Η πρόταση περιλαμβάνει ρήτρα λήξης ισχύος. |-  2007/0211 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια τη σύσταση της κοινής επιχείρησης "Κυψέλες καυσίμου και υδρογόνο" (Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 171,την πρόταση της Επιτροπής[16],τη γνώμη του Ευρωπαϊκού Κοινοβουλίου[17],τη γνώμη της Ευρωπαϊκής Οικονομικής και Κοινωνικής Επιτροπής[18],Εκτιμώντας τα ακόλουθα:(1) Στην απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013)[19], το οποίο αναφέρεται στο εξής ως "έβδομο πρόγραμμα-πλαίσιο", προβλέπεται χρηματοδοτική συνεισφορά της Κοινότητας στη συγκρότηση μακροπρόθεσμων συμπράξεων δημόσιου και ιδιωτικού τομέα υπό μορφή κοινών τεχνολογικών πρωτοβουλιών (στο εξής "ΚΤΠ") εκτελούμενων από κοινές επιχειρήσεις κατά την έννοια του άρθρου 171 της συνθήκης. Οι εν λόγω ΚΤΠ απορρέουν από τις εργασίες των ευρωπαϊκών τεχνολογικών πλατφορμών (στο εξής "ΕΤΠ"), οι οποίες καθιερώθηκαν με το 6ο πρόγραμμα-πλαίσιο και καλύπτουν επιλεγμένες πτυχές της έρευνας στο αντίστοιχο πεδίο. Θα πρέπει να συνδυάζουν επενδύσεις του ιδιωτικού τομέα και ευρωπαϊκούς δημόσιους πόρους, συμπεριλαμβανομένων πόρων του έβδομου προγράμματος-πλαισίου.(2) Στην απόφαση αριθ. 971/2006/ΕΚ του Συμβουλίου, της 19ης Δεκεμβρίου 2006, σχετικά με το ειδικό πρόγραμμα συνεργασίας για την εκτέλεση του έβδομου προγράμματος-πλαισίου (2007-2013) της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης[20], υπογραμμίζεται η ανάγκη συγκρότησης φιλόδοξων πανευρωπαϊκών συμπράξεων δημόσιου και ιδιωτικού τομέα ώστε να επιταχυνθεί η ανάπτυξη τεχνολογιών μείζονος σημασίας και ερευνητικών δράσεων ευρείας κλίμακας σε κοινοτικό επίπεδο, συμπεριλαμβανομένων ιδίως ΚΤΠ.(3) Η ατζέντα της Λισαβόνας για την ανάπτυξη και την απασχόληση δίνει έμφαση στην ανάγκη διαμόρφωσης ευνοϊκών συνθηκών για τις επενδύσεις στη γνώση και την καινοτομία στην Κοινότητα, ώστε να βελτιωθούν η ανταγωνιστικότητα, η ανάπτυξη και η απασχόληση.(4) Στα συμπεράσματα που εξέδωσε στις 3 Μαρτίου 2003, στις 22 Σεπτεμβρίου 2003 και στις 24 Σεπτεμβρίου 2004, το Συμβούλιο υπογράμμισε τη σημασία της ανάπτυξης περαιτέρω δράσεων σε συνέχεια του σχεδίου δράσης 3% για την έρευνα και την πολιτική καινοτομίας[21], και ιδίως νέων πρωτοβουλιών με στόχο την ενίσχυση της συνεργασίας μεταξύ του ιδιωτικού και του δημόσιου τομέα για τη χρηματοδότηση ερευνητικών δραστηριοτήτων με σκοπό τη βελτίωση των διακρατικών δημόσιων και ιδιωτικών δεσμών.(5) Το Νοέμβριο του 2003 το Ευρωπαϊκό Συμβούλιο ενέκρινε ευρωπαϊκή πρωτοβουλία για την ανάπτυξη, όπως αυτή περιγράφεται λεπτομερώς σε σχετική ανακοίνωση της Επιτροπής[22]. Το "πρόγραμμα ταχείας εκκίνησης" που αποτελεί μέρος αυτής της πρωτοβουλίας περιλαμβάνει το πεδίο ανάληψης έργων "οικονομία του υδρογόνου", για το οποίο προβλέπεται συνολικό ποσό 2,8 δισεκατομμυρίων ευρώ κατά το διάστημα 2004-2015, αλλά και δυνατότητα χρηματοδότησης από τα προγράμματα-πλαίσια ΕΤΑ&Ε και από τα διαρθρωτικά ταμεία.(6) Το Μάιο του 2003 η ομάδα υψηλού επιπέδου για το υδρογόνο και τις κυψέλες καυσίμου, υπέβαλε έκθεση με τον τίτλο "Ενέργεια υδρογόνου και κυψέλες καυσίμου – ένα όραμα για το μέλλον μας" (“Hydrogen Energy and Fuel Cells – a vision of our future” ), στην οποία συνιστά μεταξύ άλλων τη δημιουργία ενός εταιρικού σχήματος και την ουσιαστική αύξηση του προϋπολογισμού ΕΤΑ&E για την τεχνολογία κυψελών καυσίμου και υδρογόνου καθώς και την εκπόνηση ενός προγράμματος επίδειξης και πιλοτικής εφαρμογής με σκοπό την επέκταση των δράσεων αξιοποίησης της τεχνολογίας στην ανάπτυξη της σχετικής αγοράς.(7) Το Δεκέμβριο του 2003 η Επιτροπή διευκόλυνε τη δημιουργία της ευρωπαϊκής τεχνολογικής πλατφόρμας για την τεχνολογία υδρογόνου και κυψελών καυσίμου, συστρατεύοντας όλα τα άμεσα ενδιαφερόμενα μέρη σε μια κοινή προσπάθεια υλοποίησης του οράματος της ομάδας υψηλού επιπέδου. Το Μάρτιο του 2005 η εν λόγω τεχνολογική πλατφόρμα ενέκρινε στρατηγικό πρόγραμμα ερευνών και στρατηγική ανάπτυξης με σκοπό να επιταχυνθεί στην Κοινότητα η ανάπτυξη των τεχνολογιών κυψελών καυσίμου και υδρογόνου και η διείσδυσή τους στην αγορά.(8) Η τεχνολογική πρόκληση που θέτουν οι κυψέλες καυσίμου και το υδρογόνο είναι ιδιαίτερη πολύπλοκη και μεγάλης κλίμακας, ενώ παράλληλα είναι ιδιαίτερα υψηλός ο βαθμός διασποράς των σχετικών τεχνικών δεξιοτήτων. Για τον λόγο αυτό, και προκειμένου να συγκεντρωθεί η απαιτούμενη κρίσιμη μάζα από άποψη κλίμακας δραστηριότητας, αριστείας και δυναμικού καινοτομίας, η πρόκληση αυτή χρειάζεται να αντιμετωπιστεί με στοχοθετημένο και συνεκτικό τρόπο σε επίπεδο ΕΕ. Λαμβανομένης επίσης υπόψη της δυνητικής επίδρασης των τεχνολογιών κυψελών καυσίμου και υδρογόνου στις κοινοτικές πολιτικές, ιδίως στους τομείς της ενέργειας, του περιβάλλοντος, των μεταφορών, της αειφόρου ανάπτυξης και της οικονομικής μεγέθυνσης, χρειάζεται να υιοθετηθεί εν προκειμένω μια προσέγγιση ΚΤΠ.(9) Στόχος της ΚΤΠ για τις κυψέλες καυσίμου και το υδρογόνο είναι η υλοποίηση ενός προγράμματος δραστηριοτήτων έρευνας, τεχνολογικής ανάπτυξης και επίδειξης στην Ευρώπη στα πεδία των κυψελών καυσίμου και υδρογόνου. Οι δραστηριότητες αυτές θα διεξαχθούν με τη συνεργασία και τη συμμετοχή άμεσα ενδιαφερόμενων μερών από τον ιδιωτικό τομέα, συμπεριλαμβανομένων ΜΜΕ, ερευνητικών κέντρων, πανεπιστημίων και περιφερειών.(10) Εάν ληφθούν υπόψη η συμμετοχή κύριων ομάδων συμφερόντων στη σύμπραξη δημόσιου και ιδιωτικού τομέα καθώς και η μακροπρόθεσμη δραστηριότητά της, τα κοινωνικοοικονομικά οφέλη που θα προκύψουν για τους ευρωπαίους πολίτες, η συνένωση χρηματοοικονομικών πόρων και η συγχρηματοδότηση από την Επιτροπή και από τον ιδιωτικό τομέα δραστηριοτήτων ΕΤΑ&E στο πεδίο των κυψελών καυσίμου και του υδρογόνου, η υψηλή επιστημονική και τεχνική γνώση και εμπειρία που απαιτείται, και η εισροή δικαιωμάτων βιομηχανικής ιδιοκτησίας, είναι ιδιαίτερα σημαντικό να συσταθεί μια κοινή επιχείρηση "κυψέλες καυσίμου και υδρογόνο" (στο εξής "κοινή επιχείρηση ΚΚΥ") δυνάμει του άρθρου 171 της Συνθήκης. Η νομική αυτή οντότητα θα πρέπει να διασφαλίζει τη συντονισμένη χρησιμοποίηση και την αποτελεσματική διαχείριση των πόρων που θα διατεθούν στην ΚΤΠ για τις κυψέλες καυσίμου και το υδρογόνο. Η κοινή επιχείρηση ΚΚΥ θα πρέπει να συσταθεί αρχικά για δεκαετή περίοδο που θα λήγει στις 31 Δεκεμβρίου 2017, ώστε να διασφαλισθεί η κατάλληλη διαχείριση των δραστηριοτήτων που θα αναληφθούν αλλά δεν θα ολοκληρωθούν κατά τη διάρκεια εφαρμογής του εβδόμου προγράμματος-πλαισίου (2007-2013). Η περίοδος αυτή μπορεί να παραταθεί.(11) Οι στόχοι της κοινής επιχείρησης ΚΚΥ θα πρέπει να επιτευχθούν με συγκέντρωση πόρων από τον δημόσιο και τον ιδιωτικό τομέα για την υποστήριξη δραστηριοτήτων ΕΤΑ&Ε με σκοπό να βελτιωθεί η συνολική αποτελεσματικότητα των ευρωπαϊκών ερευνητικών προσπαθειών και να επιταχυνθούν η ανάπτυξη και η διάδοση των τεχνολογιών κυψελών καυσίμου και υδρογόνου. Για τον σκοπό αυτό, η κοινή επιχείρηση ΚΚΥ θα πρέπει να είναι σε θέση να προκηρύσσει διαγωνισμούς υπό μορφή ανταγωνιστικών προσκλήσεων υποβολής προτάσεων έργων για την υλοποίηση των δραστηριοτήτων έρευνας, τεχνολογικής ανάπτυξης και επίδειξης. Οι δραστηριότητες έρευνας θα πρέπει να τηρούν τις θεμελιώδεις αρχές και τις αρχές ηθικής δεοντολογίας που εφαρμόζονται στο έβδομο πρόγραμμα-πλαίσιο.(12) Τα ιδρυτικά μέλη της κοινής επιχείρησης ΚΚΥ θα πρέπει να είναι η Ευρωπαϊκή Κοινότητα και η Ευρωπαϊκή Βιομηχανική Ένωση της Κοινής Τεχνολογικής Πρωτοβουλίας για τις Κυψέλες Καυσίμου και το Υδρογόνο (στο εξής "Βιομηχανική Ένωση"), η οποία εκπροσωπεί τα συμφέροντα της βιομηχανίας και είναι ανοικτή σε ιδιωτικές εταιρείες. Μια Ερευνητική Ένωση μπορεί να γίνει μέλος της κοινής επιχείρησης ΚΚΥ.(13) Οι δαπάνες λειτουργίας της κοινής επιχείρησης ΚΚΥ θα πρέπει να χρηματοδοτούνται ισομερώς από την Ευρωπαϊκή Κοινότητα και από τη Βιομηχανική Ένωση. Σε περίπτωση σύστασης Ερευνητικής Ένωσης, αυτή θα πρέπει να καλύπτει το 1/12 της χρηματοδότησης των δαπανών λειτουργίας.(14) Οι επιχειρησιακές δαπάνες ΕΤΑ&Ε θα πρέπει να χρηματοδοτούνται από την Κοινότητα και από τον ιδιωτικό τομέα.(15) Η κοινή επιχείρηση ΚΚΥ πρέπει να είναι οργανισμός που θα δημιουργηθεί από την Κοινότητα και η απαλλαγή ως προς την εκτέλεση του προϋπολογισμού της θα πρέπει να χορηγηθεί από το Ευρωπαϊκό Κοινοβούλιο, ύστερα από σύσταση του Συμβουλίου. Θα πρέπει ωστόσο να ληφθούν υπόψη οι ιδιαιτερότητες που απορρέουν από τη φύση της ΚΤΠ ως σύμπραξης του δημόσιου και του ιδιωτικού τομέα, και ιδίως από τη συνεισφορά του ιδιωτικού τομέα στον προϋπολογισμό.(16) Η κοινή επιχείρηση ΚΚΥ θα πρέπει να θεσπίσει, υπό τον όρο ότι έχει προηγηθεί συνεννόηση με την Επιτροπή, ιδιαίτερες δημοσιονομικές διατάξεις οι οποίες θα βασίζονται μεν στις αρχές του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[23], αλλά και θα συνεκτιμούν τις ιδιαίτερες ανάγκες λειτουργίας της που προκύπτουν ιδίως από την αναγκαιότητα συνδυασμού κοινοτικής και ιδιωτικής χρηματοδότησης.(17) Οι κανόνες οργάνωσης και λειτουργίας της κοινής επιχείρησης ΚΚΥ θα πρέπει να καθορίζονται στο καταστατικό της κοινής επιχείρησης ΚΚΥ που περιγράφεται στο παράρτημα.(18) Η κοινή επιχείρηση ΚΚΥ πρέπει να εκπληρώνει υποχρεώσεις που απορρέουν από διεθνείς συμφωνίες. Για τον σκοπό αυτό, θα πρέπει να θεωρείται ως διεθνής οργανισμός κατά την έννοια του άρθρου 22 της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου της 31ης Μαρτίου 2004 περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών[24] και του άρθρου 15 της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου της 31ης Μαρτίου 2004 περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών[25].(19) Η πολιτική για τα δικαιώματα διανοητικής ιδιοκτησίας θα πρέπει να προβλέπει δικαιώματα ιδιοκτησίας για τους συμμετέχοντες στα έργα ως κατόχους της βιομηχανικής ιδιοκτησίας, που δημιουργείται μέσω της κοινής τεχνολογικής πρωτοβουλίας ΚΚΥ, και να καθιστά δυνατή την κατάλληλη αξιοποίηση της ιδιοκτησίας αυτής.(20) Θα πρέπει να λαμβάνονται κατάλληλα μέτρα για την πρόληψη παρατυπιών και της απάτης και να κινούνται οι αναγκαίες διαδικασίες για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τις διατάξεις του κανονισμού (ΕΚ, Ευρατόμ) αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων[26], του κανονισμού (ΕΚ, Ευρατόμ) αριθ. 2185/96 της 11ης Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[27] και του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[28].(21) Ως οργανισμός με νομική προσωπικότητα, η κοινή επιχείρηση ΚΚΥ πρέπει να λογοδοτεί για τις πράξεις της. Αρμόδιο, κατά περίπτωση, για την επίλυση διαφορών που προκύπτουν από τις δραστηριότητες της κοινής επιχείρησης πρέπει να είναι το Δικαστήριο των Ευρωπαϊκών Κοινοτήτων.(22) Δεδομένου ότι ο στόχος της προτεινόμενης δράσης, δηλαδή η σύσταση της κοινής επιχείρησης ΚΚΥ, είναι αδύνατο να επιτευχθεί επαρκώς από τα κράτη μέλη λόγω του υπερεθνικού χαρακτήρα και του μεγέθους της υπόψη ερευνητικής πρόκλησης, που απαιτεί τη συγκέντρωση συμπληρωματικών γνώσεων και χρηματοοικονομικών πόρων από διάφορους τομείς, κλάδους και χώρες, και δύναται συνεπώς να επιτευχθεί καλύτερα σε κοινοτικό επίπεδο, η Κοινότητα δύναται να λάβει μέτρα σύμφωνα με την αρχή της επικουρικότητας όπως αυτή διατυπώνεται στο άρθρο 5 της συνθήκης. Σύμφωνα με την αρχή της αναλογικότητας, όπως αυτή διατυπώνεται στο ίδιο άρθρο, ο παρών κανονισμός δεν υπερβαίνει τα αναγκαία όρια για την επίτευξη αυτού του στόχου,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Σύσταση κοινής επιχείρησης1. Για την υλοποίηση της κοινής τεχνολογικής πρωτοβουλίας (στο εξής "ΚΤΠ") για τις κυψέλες καυσίμου και το υδρογόνο συστήνεται κοινή επιχείρηση κατά την έννοια του άρθρου 171 της Συνθήκης, αναφερόμενη στο εξής ως «κοινή επιχείρηση ΚΚΥ», για χρονική περίοδο η οποία λήγει στις 31 Δεκεμβρίου 2017. Η περίοδος αυτή μπορεί να παραταθεί με αναθεώρηση του παρόντος κανονισμού.2. Η κοινή επιχείρηση ΚΚΥ έχει νομική προσωπικότητα. Στα κράτη μέλη έχει την ευρύτερη δυνατή νομική ικανότητα που αναγνωρίζεται στα νομικά πρόσωπα από τις νομοθεσίες αυτών των κρατών. Δύναται ιδίως να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου.3. Η κοινή επιχείρηση ΚΚΥ θεωρείται διεθνής οργανισμός κατά την έννοια του άρθρου 22 στοιχείο γ) της οδηγίας 2004/17/ΕΚ και του άρθρου 15 στοιχείο γ) της οδηγίας 2004/18/ΕΚ.4. Η κοινή επιχείρηση ΚΚΥ έχει την έδρα της στις Βρυξέλλες (Βέλγιο).5. Το καταστατικό της κοινής επιχείρησης ΚΚΥ παρατίθεται στο παράρτημα.Άρθρο 2 Στόχοι και καθήκοντα1. Η κοινή επιχείρηση ΚΚΥ συμβάλλει στην υλοποίηση του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) και ιδίως των θεματικών τομέων "Ενέργεια", "Νανοεπιστήμες, νανοτεχνολογίες, υλικά και νέες τεχνολογίες παραγωγής", "Περιβάλλον (συμπεριλαμβανομένης της αλλαγής του κλίματος)" και "Μεταφορές (συμπεριλαμβανομένης της αεροναυτικής)" του ειδικού προγράμματος "Συνεργασία".2. Ειδικότερα, η κοινή επιχείρηση ΚΚΥ:(α) υποστηρίζει με συντονισμένο τρόπο δραστηριότητες έρευνας, τεχνολογικής ανάπτυξης και επίδειξης (ΕΤΑ&Ε) στα κράτη μέλη και στις συνδεδεμένες χώρες με σκοπό την αντιμετώπιση της ανεπάρκειας της αγοράς, εστιάζεται στην ανάπτυξη εμπορικών εφαρμογών και διευκολύνει κατ'αυτό τον τρόπο τις περαιτέρω προσπάθειες της βιομηχανίας για ταχεία διάδοση των τεχνολογιών κυψελών καυσίμου και υδρογόνου·(β) υποστηρίζει την υλοποίηση των προτεραιοτήτων έρευνας της ΚΤΠ για τις κυψέλες καυσίμου και υδρογόνου, κυρίως με επιχορηγήσεις βάσει ανταγωνιστικών προσκλήσεων υποβολής προτάσεων·(γ) ενθαρρύνει την αύξηση των δημόσιων και ιδιωτικών επενδύσεων στην έρευνα με αντικείμενο τις τεχνολογίες κυψελών καυσίμου και υδρογόνου στα κράτη μέλη και τις συνδεδεμένες χώρες·(δ) συνάπτει τις συμβάσεις υπηρεσιών και συμβάσεις προμηθειών που είναι αναγκαίες για τη λειτουργία της κοινής επιχείρησης ΚΚΥ·(ε) εξασφαλίζει την απόδοση και αποτελεσματικότητα της ΚΤΠ για τις κυψέλες καυσίμου και το υδρογόνο.Άρθρο 3 Μέλη1. Τα ιδρυτικά μέλη της κοινής επιχείρησης ΚΚΥ (στο εξής "ιδρυτικά μέλη") είναι:(α) η Ευρωπαϊκή Κοινότητα, εκπροσωπούμενη από την Επιτροπή, και(β) η European Fuel Cell and Hydrogen Joint Technology Initiative Industry Grouping Aisbl (Ευρωπαϊκή Βιομηχανική Ένωση της Κοινής Τεχνολογικής Πρωτοβουλίας για τις Κυψέλες Καυσίμου και το Υδρογόνο), μια διεθνής μη κερδοσκοπική ένωση που διέπεται από το βελγικό δίκαιο (στο εξής "Βιομηχανική Ένωση").2. Μια Ερευνητική Ένωση, εκπροσωπούσα μη κερδοσκοπικούς ερευνητικούς οργανισμούς, πανεπιστήμια και ερευνητικά κέντρα, μπορεί να γίνει μέλος (στο εξής "το μέλος"), υπό τον όρο ότι έχει συσταθεί ένα νομικό πρόσωπο που θα εκπροσωπεί την ερευνητική κοινότητα. Εάν συσταθεί η Ερευνητική Ένωση, θα διαθέτει μια έδρα στο διοικητικό συμβούλιο.Άρθρο 4 Όργανα1. Τα εκτελεστικά όργανα της κοινής επιχείρησης ΚΚΥ είναι:(α) το διοικητικό συμβούλιο, και(β) το γραφείο προγράμματος.2. Τα συμβουλευτικά όργανα της κοινής επιχείρησης ΚΚΥ είναι:(α) η υψηλού επιπέδου ομάδα κρατών μελών[29], και(β) η επιστημονική επιτροπή.3. Η γενική συνέλευση ενδιαφερομένων είναι ένα φόρουμ διαβουλεύσεων σχετικά με την πρόοδο, την κατάσταση, τη μελλοντική ευθυγράμμιση και τον προσανατολισμό των ερευνητικών δραστηριοτήτων.Η Γενική Συνέλευση Ενδιαφερομένων είναι ανοικτή σε όλους τους άμεσα ενδιαφερόμενους παράγοντες, δημόσιους και ιδιωτικούς, και σε διεθνείς ομάδες συμφερόντων από τα κράτη μέλη και από τρίτες χώρες. Συνέρχεται μία φορά το χρόνο.Άρθρο 5 Πηγές χρηματοδότησης1. Οι δραστηριότητες της κοινής επιχείρησης ΚΚΥ χρηματοδοτούνται από κοινού, με συνεισφορές των ιδρυτικών μελών και του μέλους της. Επιπλέον, δύναται να γίνονται δεκτές συνεισφορές στα έργα από κράτη μέλη, συνδεδεμένες χώρες, περιφέρειες ή άλλα άμεσα ενδιαφερόμενα μέρη που συμμερίζονται τους στόχους της ΚΤΠ.2. Εξαρχής, οι δαπάνες λειτουργίας της κοινής επιχείρησης ΚΚΥ χρηματοδοτούνται ισομερώς από την Ευρωπαϊκή Κοινότητα και από τη Βιομηχανική Ένωση. Σε περίπτωση που έχει συσταθεί η Ερευνητική Ένωση, αυτή καλύπτει το 1/12 της χρηματοδότησης των δαπανών λειτουργίας. Στην περίπτωση αυτή η συνεισφορά της Επιτροπής μειώνεται αντιστοίχως.3. Οι επιχειρησιακές δαπάνες ΕΤΑ&Ε καλύπτονται από κοινού, από τη χρηματοοικονομική συνεισφορά της Κοινότητας και από τις συνεισφορές σε είδος των νομικών προσώπων ιδιωτικού δικαίου που συμμετέχουν στις δραστηριότητες, αξίας τουλάχιστον ίσης με το ύψος της χρηματοοικονομικής συνεισφοράς της Κοινότητας.4. Η μέγιστη χρηματοοικονομική συνεισφορά της Κοινότητας στις δαπάνες λειτουργίας και τις επιχειρησιακές δαπάνες της κοινής επιχείρησης ΚΚΥ ανέρχεται σε 470 εκατομμύρια ευρώ. Οι δαπάνες λειτουργίας αναμένεται να μην υπερβούν τα 20 εκατομμύρια ευρώ. Η συνεισφορά της Κοινότητας προέρχεται από το ειδικό πρόγραμμα "Συνεργασία" για την εκτέλεση του έβδομου προγράμματος-πλαισίου της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης (2007-2013), κατ'εκτέλεση του κοινοτικού προϋπολογισμού σύμφωνα με τις διατάξεις του άρθρου 54 παράγραφος 2 στοιχείο β) του κανονισμού (ΕΚ, Ευρατόμ) αριθ. 1605/2002. Οι λεπτομερείς όροι χρηματοοικονομικής συνεισφοράς της Κοινότητας καθορίζονται μέσω μιας γενικής συμφωνίας και ετήσιων χρηματοοικονομικών συμφωνιών, οι οποίες συνάπτονται μεταξύ της Επιτροπής, εξ ονόματος της Κοινότητας, και της κοινής επιχείρησης ΚΚΥ.5. Εκτός αν συνεχισθεί η χρηματοδότηση μετά το έτος 2013 (χρόνο λήξης του ΠΠ7), μόνο τα έργα για τα οποία έχει υπογραφεί συμφωνία επιχορήγησης το αργότερο στις 31 Δεκεμβρίου 2013 θα συνεχισθούν κατά τα έτη 2014-2017.Άρθρο 6 Συμμετοχή στα έργα1. Στα έργα δύνανται να συμμετάσχουν νομικά πρόσωπα και διεθνείς οργανισμοί εγκατεστημένοι σε κράτος μέλος και συνδεδεμένη χώρα ή οποιαδήποτε τρίτη χώρα, εφόσον πληρούνται οι ελάχιστες προϋποθέσεις.2. Οι ελάχιστες προϋποθέσεις που πρέπει να πληρούνται για τα έργα που χρηματοδοτούνται από την κοινή επιχείρηση ΚΚΥ είναι οι εξής:(α) πρέπει να συμμετέχουν τουλάχιστον τρία νομικά πρόσωπα εγκατεστημένα σε κράτος μέλος ή συνδεδεμένη χώρα. Δεν δύνανται και τα δύο εξ αυτών να είναι εγκατεστημένα στο ίδιο κράτος μέλος ή συνδεδεμένη χώρα·(β) και τα τρία νομικά πρόσωπα πρέπει να είναι ανεξάρτητα μεταξύ τους κατά την έννοια του άρθρου 6 του κανονισμού (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του έβδομου προγράμματος-πλαισίου και οι κανόνες διάδοσης των ερευνητικών αποτελεσμάτων (2007-2013)[30].(γ) τουλάχιστον ένα νομικό πρόσωπο πρέπει να είναι μέλος της Βιομηχανικής Ένωσης ή της Ερευνητικής Ένωσης, εφόσον συσταθεί Ερευνητική Ένωση.3. Τα νομικά πρόσωπα που επιθυμούν να συμμετάσχουν σε έργο συγκροτούν κοινοπραξία και ορίζουν ένα από τα μέλη τους ως συντονιστή. Κατά κανόνα, ο συντονιστής είναι μέλος της Βιομηχανικής Ένωσης, ή μέλος της Ερευνητικής Ένωσης, εφόσον συσταθεί Ερευνητική Ένωση. Για τον ορισμό άλλου συντονιστή, απαιτείται έγκριση του διοικητικού συμβουλίου.4. Η ελάχιστη προϋπόθεση για τις συμβάσεις υπηρεσιών και τις συμβάσεις προμηθειών, τις δράσεις στήριξης, τις μελέτες και τις δραστηριότητες επιμόρφωσης που χρηματοδοτούνται από την κοινή επιχείρηση ΚΚΥ είναι η συμμετοχή ενός νομικού προσώπου.Άρθρο 7 Επιλεξιμότητα για χρηματοδότηση1. Η συνεισφορά της Κοινότητας στην κοινή επιχείρηση ΚΚΥ για τη χρηματοδότηση δραστηριοτήτων ΕΤΑ&Ε χορηγείται κατόπιν διαγωνισμών.2. Σε εξαιρετικές περιπτώσεις η κοινή επιχείρηση ΚΚΥ δύναται να προκηρύξει διαγωνισμούς, εφόσον αυτό κριθεί σκόπιμο για την επιτυχή υλοποίηση των ερευνητικών στόχων.3. Επιλέξιμα για τέτοια χρηματοδότηση είναι τα νομικά πρόσωπα ιδιωτικού δικαίου που πληρούν όλα τα ακόλουθα κριτήρια:(α) είναι εγκατεστημένα σε κράτος μέλος ή έχουν την καταστατική τους έδρα, την κεντρική τους διοίκηση ή τον κύριο τόπο άσκησης των δραστηριοτήτων τους εντός κράτους το οποίο είναι συμβαλλόμενο μέρος της συμφωνίας για τον Ευρωπαϊκό Οικονομικό Χώρο ή εντός συνδεδεμένης ή υποψήφιας χώρας·(β) αναπτύσσουν σχετικές δραστηριότητες ΕΤΑ&Ε, βιομηχανοποίησης ή διάδοσης των κυψελών καυσίμου ή/και του υδρογόνου ή/και έχουν συγκεκριμένα σχέδια ανάπτυξης τέτοιων δραστηριοτήτων στο εγγύς μέλλον εντός της Ευρωπαϊκής Ένωσης ή του Ευρωπαϊκού Οικονομικού Χώρου.4. Επιλέξιμες για χρηματοδότηση είναι επίσης οι ακόλουθες οντότητες:(α) μη κερδοσκοπικοί δημόσιοι φορείς εγκατεστημένοι σε κράτος μέλος, συνδεδεμένη χώρα, υποψήφια χώρα ή εντός του ΕΟΧ, συμπεριλαμβανομένων ιδρυμάτων δευτεροβάθμιας και τριτοβάθμιας εκπαίδευσης·(β) διεθνείς οργανισμοί οι οποίοι έχουν νομική προσωπικότητα βάσει του διεθνούς δημοσίου δικαίου, καθώς και κάθε ειδικευμένος οργανισμός που έχει συσταθεί από τέτοιους διακυβερνητικούς οργανισμούς·(γ) νομικά πρόσωπα από τρίτες χώρες, υπό τον όρο ότι το διοικητικό συμβούλιο θεωρεί τη συμμετοχή τους ιδιαίτερα επωφελή για το έργο.Άρθρο 8 Δημοσιονομικές διατάξεις1. Οι δημοσιονομικές διατάξεις της κοινής επιχείρησης ΚΚΥ βασίζονται στις αρχές του κανονισμού αριθ. 1605/2002. Δύναται να αποκλίνουν από τον κανονισμό αριθ. 1605/2002, εφόσον το απαιτούν οι ιδιαίτερες ανάγκες λειτουργίας της κοινής επιχείρησης ΚΚΥ και υπό τον όρο ότι έχει ληφθεί προηγουμένως η συγκατάθεση της Επιτροπής.2. Η κοινή επιχείρηση ΚΚΥ διαθέτει δική της ομάδα εσωτερικού δημοσιονομικού ελέγχου.Άρθρο 9 Κανονισμός υπηρεσιακής κατάστασης προσωπικού1. Στο προσωπικό της κοινής επιχείρησης ΚΚΥ έχουν εφαρμογή ο κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων , το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων και οι κανόνες εφαρμογής τους που θεσπίστηκαν από κοινού από τα θεσμικά όργανα της Ευρωπαϊκής Κοινότητας.2. Έναντι του προσωπικού της, η κοινή επιχείρηση ΚΚΥ ασκεί τις εξουσίες που ανατίθενται στην αρμόδια για τους διορισμούς αρχή από τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και στην αρμόδια για τη σύναψη συμβάσεων αρχή από το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων.3. Το διοικητικό συμβούλιο, σε συμφωνία με την Επιτροπή, εγκρίνει τα απαραίτητα μέτρα εφαρμογής, σύμφωνα με τις διατάξεις του άρθρου 110 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων.Άρθρο 10 Προνόμια και ασυλίεςΣτην κοινή επιχείρηση ΚΚΥ και στο προσωπικό της εφαρμόζεται το πρωτόκολλο περί προνομίων και ασυλιών των Ευρωπαϊκών Κοινοτήτων.Άρθρο 11 Ευθύνη1. Η συμβατική ευθύνη της κοινής επιχείρησης ΚΚΥ διέπεται από τις σχετικές συμβατικές διατάξεις και από το εφαρμοστέο στην εκάστοτε συμφωνία ή σύμβαση δίκαιο.2. Στην περίπτωση εξωσυμβατικής ευθύνης η κοινή επιχείρηση ΚΚΥ αποκαθιστά οποιαδήποτε βλάβη προκαλεί το προσωπικό της κατά την εκτέλεση των καθηκόντων του, σύμφωνα με τις κοινές γενικές αρχές των νομοθεσιών των κρατών μελών.3. Τυχόν πληρωμές εκ μέρους της κοινής επιχείρησης ΚΚΥ ως συνέπεια της αναφερόμενης στις παραγράφους 1 και 2 ευθύνης, καθώς και τα εξ αυτής έξοδα και δαπάνες, θεωρούνται ως δαπάνες της κοινής επιχείρησης ΚΚΥ και καλύπτονται από τους πόρους της κοινής επιχείρησης ΚΚΥ.Άρθρο 12 Αρμοδιότητα του Δικαστηρίου και εφαρμοστέο δίκαιο1. Το Δικαστήριο έχει αρμοδιότητα να αποφαίνεται:(α) επί οποιασδήποτε διαφοράς μεταξύ των ιδρυτικών μελών και/ή του μέλους, συναφούς με το αντικείμενο του παρόντος κανονισμού και με το καταστατικό που προβλέπεται στο άρθρο 1 παράγραφος 5·(β) δυνάμει οποιασδήποτε ρήτρας διαιτησίας περιέχεται σε συμφωνία ή σύμβαση που συνάπτει η κοινή επιχείρηση ΚΚΥ·(γ) επί των προσφυγών που ασκούνται κατά της κοινής επιχείρησης ΚΚΥ, συμπεριλαμβανομένων των αποφάσεων του διοικητικού της συμβουλίου, σύμφωνα με τους όρους που προβλέπονται στα άρθρα 230 και 232 της συνθήκης·(δ) επί διαφορών που αφορούν την αποζημίωση για βλάβες που προκαλούν οι υπάλληλοι της κοινής επιχείρησης ΚΚΥ κατά την εκτέλεση των καθηκόντων τους.2. Για κάθε θέμα που δεν καλύπτεται από τον παρόντα κανονισμό ή από άλλες πράξεις του κοινοτικού δικαίου εφαρμόζεται το δίκαιο του κράτους στο οποίο βρίσκεται η έδρα της κοινής επιχείρησης ΚΚΥ.Άρθρο 13 Υποβολή εκθέσεων, αξιολόγηση και απαλλαγή1. Η Επιτροπή υποβάλλει στο Ευρωπαϊκό Κοινοβούλιο και το Συμβούλιο ετήσια έκθεση σχετικά με την πρόοδο των εργασιών της κοινής επιχείρησης ΚΚΥ.2. Δύο έτη μετά τη σύσταση της κοινής επιχείρησης ΚΚΥ και το αργότερο εντός του 2010 η Επιτροπή θα διενεργήσει ενδιάμεση αξιολόγηση της κοινής επιχείρησης ΚΚΥ με τη βοήθεια ανεξάρτητων εμπειρογνωμόνων. Η αξιολόγηση αυτή αφορά την ποιότητα και την αποτελεσματικότητα της κοινής επιχείρησης ΚΚΥ καθώς και τη σημειωθείσα πρόοδο προς την επίτευξη των στόχων της. Η Επιτροπή κοινοποιήσει στο Ευρωπαϊκό Κοινοβούλιο και το Συμβούλιο τα συμπεράσματα της αξιολόγησης, συνοδευόμενα από τις παρατηρήσεις της.3. Στα τέλη του 2017 η Επιτροπή θα προβεί στην τελική αξιολόγηση της κοινής επιχείρησης ΚΚΥ με τη βοήθεια ανεξάρτητων εμπειρογνωμόνων. Τα αποτελέσματα της τελικής αξιολόγησης υποβάλλονται στο Ευρωπαϊκό Κοινοβούλιο και το Συμβούλιο.4. Απαλλαγή ως προς την εκτέλεση του προϋπολογισμού της κοινής επιχείρησης ΚΚΥ χορηγείται από το Ευρωπαϊκό Κοινοβούλιο, ύστερα από σύσταση του Συμβουλίου, βάσει της διαδικασίας που προβλέπεται από το δημοσιονομικό κανονισμό της κοινής επιχείρησης ΚΚΥ.Άρθρο 14 Επανεξέταση1. Η συνολική συνεισφορά σε είδος των ιδιωτικών οργανισμών, είτε πρόκειται για μέλη της Βιομηχανικής Ένωσης είτε όχι, αξιολογείται και επανεξετάζεται ως προς τη συμμόρφωση με την απαίτηση συνεισφοράς τουλάχιστον ισάξιας με τη δημόσια χρηματοδότηση. Η πρώτη αξιολόγηση διενεργείται δύο έτη μετά την έκδοση του παρόντος κανονισμού. Στη συνέχεια η αξιολόγηση διενεργείται στο τέλος κάθε έτους.Εάν κατά την αξιολόγηση διαπιστωθεί ότι η συνεισφορά σε είδος από τις ιδιωτικές πηγές δεν φθάνει στο απαιτούμενο επίπεδο, η Επιτροπή μειώνει τη συνεισφορά της το επόμενο έτος.Εάν διαπιστωθεί ότι η συνεισφορά σε είδος από τις ιδιωτικές πηγές δεν φθάνει στο απαιτούμενο επίπεδο για δύο διαδοχικά έτη, η Επιτροπή δύναται να προτείνει στο Συμβούλιο να προβεί σε διάλυση της κοινής επιχείρησης ΚΚΥ.2. Η Επιτροπή κινεί και διενεργεί ενδιάμεση και τελική επανεξέταση. Η ενδιάμεση επανεξέταση πραγματοποιείται το αργότερο το 2012 ενώ η τελική επανεξέταση πραγματοποιείται αμέσως μετά τη διάλυση της κοινής επιχείρησης.Άρθρο 15 Προστασία των οικονομικών συμφερόντων των ιδρυτικών μελών και του μέλους και μέτρα κατά της απάτης1. Η κοινή επιχείρηση ΚΚΥ διασφαλίζει την επαρκή προστασία των οικονομικών συμφερόντων των ιδρυτικών μελών και του μέλους της, διεξάγοντας ή αναθέτοντας κατάλληλους εσωτερικούς και εξωτερικούς ελέγχους.2. Σε περίπτωση παρατυπιών εκ μέρους της κοινής επιχείρησης ΚΚΥ ή του προσωπικού της τα ιδρυτικά μέλη και το μέλος διατηρούν το δικαίωμα να ανακτήσουν τυχόν αχρεωστήτως καταβληθέντα ποσά ή να μειώσουν ή να αναστείλουν οποιαδήποτε επόμενη συνεισφορά προς την κοινή επιχείρηση ΚΚΥ.3. Για την καταπολέμηση της απάτης, της διαφθοράς και άλλων παράνομων πράξεων, εφαρμόζεται ο κανονισμός (ΕΚ) αριθ. 1073/1999.4. Η Επιτροπή ή/και το Ελεγκτικό Συνέδριο δύνανται, όταν χρειάζεται, να διενεργούν επιτόπιους ελέγχους στους αποδέκτες χρηματοδοτήσεων της κοινής επιχείρησης ΚΚΥ και στους υπαλλήλους που είναι υπεύθυνοι για τη χορήγησή τους. Για το σκοπό αυτό, η κοινή επιχείρηση ΚΚΥ διασφαλίζει ότι στις συμφωνίες επιχορήγησης και στις συμβάσεις που συνάπτει αναγνωρίζεται το δικαίωμα της Επιτροπής ή/και του Ελεγκτικού Συνεδρίου να διενεργούν, για λογαριασμό της κοινής επιχείρησης ΚΚΥ, τους ενδεδειγμένους ελέγχους και, σε περίπτωση που διαπιστωθούν παρατυπίες, να επιβάλλουν τις ενδεδειγμένες αποτρεπτικές κυρώσεις.5. Η ευρωπαϊκή υπηρεσία καταπολέμησης της απάτης (OLAF) διαθέτει τις ίδιες εξουσίες όσον αφορά την κοινή επιχείρηση ΚΚΥ και τα μέλη του προσωπικού της όπως εκείνες που διαθέτει ως προς τις υπηρεσίες της Επιτροπής. Μόλις συσταθεί, η κοινή επιχείρηση ΚΚΥ προσχωρεί στη διοργανική συμφωνία, της 25ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τις εσωτερικές έρευνες που πραγματοποιούνται από την OLAF[31]. Το διοικητικό συμβούλιο εγκρίνει την εν λόγω προσχώρηση και θεσπίζει τα απαραίτητα μέτρα για τη διευκόλυνση των εσωτερικών ερευνών που διεξάγει η OLAF.Άρθρο 16 ΕμπιστευτικότηταΗ κοινή επιχείρηση ΚΚΥ διασφαλίζει την προστασία των ευαίσθητων πληροφοριών, των οποίων η δημοσίευση θα μπορούσε να βλάψει τα συμφέροντα των ιδρυτικών μελών και του μέλους της.Άρθρο 17 Δικαιώματα διανοητικής ιδιοκτησίαςΗ κοινή επιχείρηση ΚΚΥ θεσπίζει κανόνες σχετικά με τη χρήση και τη διάδοση των αποτελεσμάτων των δραστηριοτήτων ΕΤΑ&Ε, καθώς και διατάξεις σχετικά με την άσκηση, κατά περίπτωση, των δικαιωμάτων διανοητικής ιδιοκτησίας που προκύπτουν από δραστηριότητες ΕΤΑ&Ε που ανελήφθησαν δυνάμει του παρόντος κανονισμού. Οι εν λόγω κανόνες διασφαλίζουν τη χρήση και τη διάδοση των αποτελεσμάτων των δραστηριοτήτων ΕΤΑ&Ε.Άρθρο 18 Προπαρασκευαστικές ενέργειεςΤα ιδρυτικά μέλη προβαίνουν σε όλες τις απαιτούμενες προπαρασκευαστικές ενέργειες για τη σύσταση της κοινής επιχείρησης ΚΚΥ έως ότου τα όργανά της τεθούν σε πλήρη επιχειρησιακή λειτουργία.Άρθρο 19 Στήριξη από τη φιλοξενούσα χώραΜεταξύ της κοινής επιχείρησης ΚΚΥ και του Βελγίου συνάπτεται συμφωνία φιλοξενίας όσον αφορά τη στέγαση σε γραφεία, τα προνόμια και τις ασυλίες και τη λοιπή στήριξη που πρέπει να προσφέρει το Βέλγιο στην κοινή επιχείρηση ΚΚΥ.Άρθρο 20 Έναρξη ισχύοςΟ παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ Πρόεδρος ΠΑΡΑΡΤΗΜΑΚΑΤΑΣΤΑΤΙΚΟ ΤΗΣ ΚΟΙΝΗΣ ΕΠΙΧΕΙΡΗΣΗΣ "ΚΥΨΕΛΕΣ ΚΑΥΣΙΜΟΥ ΚΑΙ ΥΔΡΟΓΟΝΟ"Άρθρο I.1 Όνομα, έδρα, διάρκεια και νομική προσωπικότητα1. Η κοινή επιχείρηση ονομάζεται: κοινή επιχείρηση "κυψέλες καυσίμου και υδρογόνο" (στο εξής αναφέρεται ως "κοινή επιχείρηση ΚΚΥ").2. Η κοινή επιχείρηση ΚΚΥ έχει την έδρα της στις Βρυξέλλες (Βέλγιο).3. Η κοινή επιχείρηση ΚΚΥ συστήνεται από την ημερομηνία δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης για αρχική περίοδο η οποία λήγει στις 31.12.2017.4. Η αρχική περίοδος δύναται να παραταθεί με τροποποίηση του παρόντος καταστατικού σύμφωνα με τις διατάξεις του άρθρου I.23 , λαμβανομένης υπόψη της σημειωθείσας προόδου προς την επίτευξη των στόχων της κοινής επιχείρησης ΚΚΥ και με την προϋπόθεση ότι έχει εξασφαλιστεί οικονομική βιωσιμότητα.Άρθρο I.2 Στόχοι και κύρια καθήκοντα1. Η κοινή επιχείρηση ΚΚΥ εργάζεται στο πλαίσιο του πεδίου εφαρμογής του ΠΠ7 με σκοπό να καταστεί δυνατή η διείσδυση των τεχνολογιών κυψελών καυσίμου και υδρογόνου στην αγορά και να επιτραπεί κατ'αυτόν τον τρόπο στις δυνάμεις της αγοράς να παράγουν ουσιαστικά δημόσια οφέλη.2. Οι κύριοι στόχοι της κοινής επιχείρησης ΚΚΥ είναι:-  η κατάκτηση από την Ευρώπη παγκόσμιας πρωτοπορίας στις τεχνολογίες κυψελών καυσίμου και υδρογόνου·-  η δημιουργία κρίσιμης μάζας ερευνητικών προσπαθειών η οποία θα αυξήσει την εμπιστοσύνη της βιομηχανίας, των δημόσιων και των ιδιωτικών επενδυτών, των αρμόδιων για τη λήψη αποφάσεων και άλλων άμεσα ενδιαφερόμενων μερών και θα τους ενθαρρύνει να μετάσχουν σε ένα μακροπρόθεσμο πρόγραμμα·-  η προσέλκυση περαιτέρω ιδιωτικών, εθνικών και περιφερειακών επενδύσεων σε ΕΤΑ&Ε·-  οικοδόμηση του Ευρωπαϊκού Χώρου Έρευνας μέσω της στενής συνεργασίας με την έρευνα που διεξάγεται σε εθνικό και περιφερειακό επίπεδο, τηρουμένης παράλληλα της αρχής της επικουρικότητας·-  η ολοκλήρωση της έρευνας, της τεχνολογικής ανάπτυξης και της επίδειξης, επίτευξη μακροπρόθεσμων στόχων αειφορίας και βιομηχανικής ανταγωνιστικότητας που άπτονται του κόστους, των επιδόσεων και της βιωσιμότητας και άρση κρίσιμων τεχνολογικών φραγμών·-  η τόνωση της καινοτομίας και διευκόλυνση της εμφάνισης νέων αλυσίδων αξίας με συμμετοχή ΜΜΕ·-  η διευκόλυνση της διάδρασης μεταξύ βιομηχανίας, πανεπιστημίων και ερευνητικών κέντρων, μεταξύ άλλων και επί της βασικής έρευνας·-  η ενθάρρυνση της συμμετοχής οργανισμών από όλα τα κράτη μέλη, συμπεριλαμβανομένων των νέων, και τις υποψήφιες χώρες·-  η διεξαγωγή κοινωνικοτεχνοοικονομικής έρευνας ευρείας εμβέλειας με σκοπό την αξιολόγηση και παρακολούθηση της τεχνολογικής προόδου και των μη τεχνικών φραγμών που παρεμποδίζουν την είσοδο στην αγορά·-  η διεξαγωγή ερευνητικών δραστηριοτήτων προς υποστήριξη της ανάπτυξης νέων κανονισμών και προτύπων και την αναθεώρηση των υφιστάμενων, με σκοπό την εξάλειψη των τεχνητών φραγμών στην είσοδο στην αγορά, και υποστήριξη της εναλλαξιμότητας, της διαλειτουργικότητας, των διασυνοριακών συναλλαγών υδρογόνου και των εξαγωγικών αγορών και παράλληλα διασφάλιση της ασφαλούς λειτουργίας και μη παρεμπόδιση της καινοτομίας·-  παροχή αξιόπιστων πληροφοριών με σκοπό την ευαισθητοποίηση του κοινού και την εκ μέρους του αποδοχή της ασφάλειας του υδρογόνου και των πλεονεκτημάτων που παρουσιάζουν οι νέες τεχνολογίες για το περιβάλλον, την ασφάλεια εφοδιασμού, το ενεργειακό κόστος και την απασχόληση.3. Το κύριο έργο της κοινής επιχείρησης ΚΚΥ είναι να διασφαλίσει την καθιέρωση και την αποτελεσματική διαχείριση της κοινής τεχνολογικής πρωτοβουλίας για τις κυψέλες καυσίμου και υδρογόνου.4. Στο πλαίσιο αυτό η κοινή επιχείρηση ΚΚΥ:-  καταρτίζει και εφαρμόζει πολυετές σχέδιο ερευνητικών δραστηριοτήτων·-  δεσμεύει τα κοινοτικά κονδύλια και κινητοποιεί τον δημόσιο τομέα και τους δημόσιους πόρους που είναι αναγκαίοι για την υλοποίηση των δραστηριοτήτων του ΕΤΑ&Ε·-  διασφαλίζει την ορθή διαχείριση των δραστηριοτήτων ΕΤΑ&Ε και τη χρηστή δημοσιονομική διαχείριση των πόρων·-  συνεργάζεται και διαβουλεύεται με την υψηλού επιπέδου ομάδα κρατών μελών·-  συνεργάζεται και διαβουλεύεται με την επιστημονική επιτροπή·-  διοργανώνει τις ετήσιες συνόδους της Γενικής Συνέλευσης Ενδιαφερομένων·-  δημοσιεύει και διαδίδει πληροφορίες σχετικά με τα έργα, συμπεριλαμβανομένων των ονομάτων των συμμετεχόντων, των αποτελεσμάτων των δραστηριοτήτων ΕΤΑ&Ε και του ποσού της χρηματοοικονομικής συνεισφοράς της κοινής επιχείρησης ΚΚΥ·-  ενημερώνει τα νομικά πρόσωπα που έχουν συνάψει συμφωνία επιχορήγησης με την κοινή επιχείρηση ΚΚΥ σχετικά με τις υφιστάμενες δυνατότητες δανεισμού από την Ευρωπαϊκή Τράπεζα Επενδύσεων, και ιδίως τη χρηματοδοτική διευκόλυνση επιμερισμού του κινδύνου που δημιουργήθηκε βάσει του έβδομου προγράμματος-πλαισίου·-  διασφαλίζει υψηλό επίπεδο διαφάνειας και υγιή ανταγωνισμό υπό ίσους όρους πρόσβασης για όλους τους υποψήφιους συμμετέχοντες στις δραστηριότητες έρευνας και επίδειξης της κοινής επιχείρησης ΚΚΥ, ανεξάρτητα αν είναι μέλη ή μη της Ερευνητικής Ένωσης ή της Βιομηχανικής Ένωσης (ιδίως τις μικρομεσαίες επιχειρήσεις)·-  παρακολουθεί τις διεθνείς εξελίξεις στον συγκεκριμένο τομέα και, κατά περίπτωση, αναπτύσσει διεθνείς συνεργασίες.Άρθρο I.3 Μέλη και ομάδες συμφερόντων1. Τα ιδρυτικά μέλη της κοινής επιχείρησης ΚΚΥ (στο εξής «ιδρυτικά μέλη») είναι:-  η Ευρωπαϊκή Κοινότητα, εκπροσωπούμενη από την Ευρωπαϊκή Επιτροπή, και-  η European Fuel Cell and Hydrogen Joint Technology Initiative Industry Grouping Aisbl (Ευρωπαϊκή Βιομηχανική Ένωση της Κοινής Τεχνολογικής Πρωτοβουλίας για τις Κυψέλες Καυσίμου και το Υδρογόνο), μια διεθνής μη κερδοσκοπική ένωση που διέπεται από το βελγικό δίκαιο (στο εξής "Βιομηχανική Ένωση").2. Η Βιομηχανική Ένωση:-  είναι μια μη κερδοσκοπική οργάνωση της οποίας ο σκοπός είναι να συμβάλει στην υλοποίηση των στόχων της κοινής επιχείρησης ΚΚΥ·-  έχει συσταθεί νόμιμα σύμφωνα με το βελγικό δίκαιο και λειτουργεί σύμφωνα με τον εσωτερικό κανονισμό λειτουργίας της, δεόντως εγκεκριμένο συναρτήσει της κοινής τεχνολογικής πρωτοβουλίας·-  διασφαλίζει ότι η συνεισφορά της στους πόρους της κοινής επιχείρησης ΚΚΥ, σύμφωνα με το άρθρο 5 του παρόντος κανονισμού, χορηγείται προκαταβολικά σε χρήμα ώστε να καλύψει το 50% των δαπανών λειτουργίας της κοινής επιχείρησης ΚΚΥ και εγγράφεται στον προϋπολογισμό της κοινής επιχείρησης ΚΚΥ πριν από την έναρξη κάθε οικονομικού έτους·-  διασφαλίζει ότι η συνεισφορά των επιχειρήσεων στην υλοποίηση των δραστηριοτήτων ΕΤΑ&Ε που χρηματοδοτούνται από την κοινή επιχείρηση ΚΚΥ καταβάλλεται σε είδος και καλύπτει τουλάχιστον το 50% του συνολικού κόστους των έργων, υπολογιζόμενου σε ετήσια βάση·-  είναι ανοικτή στην προσχώρηση οποιουδήποτε νομικού προσώπου ιδιωτικού δικαίου (συμπεριλαμβανομένων των μικρομεσαίων επιχειρήσεων) που έχει συσταθεί σύμφωνα με το δίκαιο κράτους μέλους της ΕΕ, συνδεδεμένης χώρας ή κράτους μέλους του ΕΟΧ και έχει την καταστατική της έδρα, την κεντρική της διοίκηση ή τον κύριο τόπο άσκησης των δραστηριοτήτων της σε ένα από τα κράτη αυτά, υπό την προϋπόθεση ότι δραστηριοποιείται στο πεδίο των κυψελών καυσίμου και υδρογόνου στην Ευρώπη, και ότι δεσμεύεται να συνεισφέρει στην υλοποίηση των στόχων και στους πόρους της κοινής επιχείρησης ΚΚΥ.3. Μια Ερευνητική Ένωση, εκπροσωπούσα μη κερδοσκοπικούς ερευνητικούς οργανισμούς, πανεπιστήμια και ερευνητικά κέντρα, μπορεί να γίνει μέλος της κοινής επιχείρησης ΚΚΥ, μετά τη σύσταση αυτής, υπό τον όρο ότι έχει συσταθεί μια οντότητα που θα εκπροσωπεί την ερευνητική κοινότητα. Η υποψηφιότητα της Ερευνητικής Ένωσης υποβάλλεται στο διοικητικό συμβούλιο, το οποίο και αποφασίζει σχετικά.4. Η Ερευνητική Ένωση:-  είναι μια μη κερδοσκοπική οργάνωση της οποίας ο σκοπός είναι να συμβάλει στην υλοποίηση των στόχων της κοινής επιχείρησης ΚΚΥ·-  έχει συσταθεί νόμιμα σύμφωνα με το βελγικό δίκαιο και λειτουργεί σύμφωνα με τον εσωτερικό κανονισμό λειτουργίας της, δεόντως εγκεκριμένο συναρτήσει της κοινής τεχνολογικής πρωτοβουλίας·-  διασφαλίζει ότι η συνεισφορά της στους πόρους της κοινής επιχείρησης ΚΚΥ χορηγείται προκαταβολικά σε χρήμα, ώστε να καλύψει το 1/12 των δαπανών λειτουργίας της κοινής επιχείρησης ΚΚΥ, και εγγράφεται στον προϋπολογισμό της κοινής επιχείρησης ΚΚΥ πριν από την έναρξη κάθε οικονομικού έτους·-  είναι ανοικτή στην προσχώρηση οποιουδήποτε μη κερδοσκοπικού ερευνητικού οργανισμού, πανεπιστημίου ή ερευνητικού κέντρου, εγκατεστημένου σε κράτος μέλος, συνδεδεμένη χώρα ή υποψήφια χώρα.5. Οποιοδήποτε ιδρυτικό μέλος δύναται να παραιτηθεί από την ιδιότητα του μέλους της κοινής επιχείρησης ΚΚΥ. Στην περίπτωση αυτή η κοινή επιχείρηση ΚΚΥ διαλύεται όπως προβλέπεται στο άρθρο I.22.6. Η Ερευνητική Ένωση δύναται να παραιτηθεί από την ιδιότητα του μέλους της κοινής επιχείρησης ΚΚΥ. Η παραίτηση καθίσταται οριστική και ανέκκλητη έξι μήνες μετά τη σχετική κοινοποίηση προς τα ιδρυτικά μέλη, οπότε το αποχωρούν μέλος απαλλάσσεται από όλες υποχρεώσεις πλην των υποχρεώσεων που εγκρίθηκαν από την κοινή επιχείρηση ΚΚΥ πριν από την παραίτηση.Άρθρο I.4 ΌργαναΤα εκτελεστικά όργανα της κοινής επιχείρησης ΚΚΥ είναι το διοικητικό συμβούλιο και το γραφείο προγράμματος. Τα συμβουλευτικά όργανα της κοινής επιχείρησης ΚΚΥ είναι η υψηλού επιπέδου ομάδα κρατών μελών[32], η γενική συνέλευση ενδιαφερομένων και η επιστημονική επιτροπή.Άρθρο I.5 Διοικητικό συμβούλιο1. Το διοικητικό συμβούλιο απαρτίζεται από έξι εκπροσώπους της Βιομηχανικής Ένωσης και έξι εκπροσώπους της Επιτροπής, οι οποίοι ορίζονται αντίστοιχα από τη Βιομηχανική Ένωση και από την Επιτροπή.2. Εφόσον συσταθεί η Ερευνητική Ένωση, η Επιτροπή παραχωρεί μία έδρα στον εκπρόσωπό της.3. Ένας τουλάχιστον από τους εκπροσώπους που ορίζει η Βιομηχανική Ένωση εκπροσωπεί τις μικρομεσαίες επιχειρήσεις.4. Το διοικητικό συμβούλιο εκλέγει τον πρόεδρό του. Η θητεία του προέδρου είναι διετής.5. Το διοικητικό συμβούλιο συνέρχεται σε τακτική συνεδρίαση δύο φορές ετησίως. Συνέρχεται σε έκτακτη συνεδρίαση εάν το ζητήσει η Επιτροπή ή η πλειοψηφία των εκπροσώπων της Βιομηχανικής Ένωσης ή ο πρόεδρός του. Οι συνεδριάσεις πραγματοποιούνται κατά κανόνα στην έδρα της κοινής επιχείρησης ΚΚΥ. Οι συνεδριάσεις του διοικητικού συμβουλίου συγκαλούνται από τον πρόεδρό του.6. Ο πρόεδρος συγκαλεί τη Γενική Συνέλευση Ενδιαφερομένων.7. Γραμματέας του διοικητικού συμβουλίου είναι ο εκτελεστικός διευθυντής. Ο εκτελεστικός διευθυντής συμμετέχει στις συσκέψεις, αλλά δεν διαθέτει δικαίωμα ψήφου.8. Το διοικητικό συμβούλιο δύναται, κατά περίπτωση, να προσκαλεί στις συνεδριάσεις του παρατηρητές, και ιδίως εκπροσώπους περιφερειών και κανονιστικών οργανισμών, οι οποίοι δεν διαθέτουν δικαίωμα ψήφου.9. Κάθε μέλος του διοικητικού συμβουλίου έχει μία ψήφο. Τα μέλη καταβάλλουν κάθε δυνατή προσπάθεια, ώστε να επιτύχουν ομοφωνία. Αν δεν υπάρξει ομοφωνία, το διοικητικό συμβούλιο λαμβάνει τις αποφάσεις του με πλειοψηφία τριών τετάρτων.10. Η Κοινότητα έχει δικαίωμα αρνησικυρίας επί όλων των αποφάσεων του διοικητικού συμβουλίου που αφορούν τη χρήση της χρηματοοικονομικής συνεισφοράς της, τη μεθοδολογία αποτίμησης των συνεισφορών σε είδος, κάθε τροποποίηση του παρόντος καταστατικού και του δημοσιονομικού κανονισμού της κοινής επιχείρησης ΚΚΥ, καθώς και τη συνέπεια των πολυετών σχεδίων ερευνητικών δραστηριοτήτων με το ΠΠ7.11. Οι εκπρόσωποι των ιδρυτικών μελών και του μέλους δεν ευθύνονται προσωπικά για ενέργειες στις οποίες προβαίνουν υπό την ιδιότητά τους ως εκπροσώπων στο διοικητικό συμβούλιο.12. Το διοικητικό συμβούλιο θεσπίζει τον εσωτερικό του κανονισμό.13. Το διοικητικό συμβούλιο έχει τη γενική ευθύνη των πράξεων της κοινής επιχείρησης ΚΚΥ.14. Στο πλαίσιο αυτό το διοικητικό συμβούλιο:-  έχει την ευθύνη της εκτέλεσης των δραστηριοτήτων ΕΤΑ&Ε της κοινής επιχείρησης ΚΚΥ·-  έχει την ευθύνη για την ορθή άσκηση των καθηκόντων που ανατίθεται στον εσωτερικό ελεγκτή της Επιτροπής βάσει του άρθρου 185 παράγραφος 3 του κανονισμού (ΕΚ, Ευρατόμ) αριθ. 1605/2002.15. Ειδικότερα, το διοικητικό συμβούλιο:-  εγκρίνει τα ετήσια και πολυετή σχέδια ερευνητικών δραστηριοτήτων και τις αντίστοιχες προβλέψεις δαπανών σύμφωνα με τις συστάσεις που διατυπώνει ο εκτελεστικός διευθυντής βάσει των γνωμοδοτήσεων της υψηλού επιπέδου ομάδας κρατών μελών και της επιστημονικής επιτροπής·-  εγκρίνει τον ετήσιο προϋπολογισμό, συμπεριλαμβανομένου του πίνακα προσωπικού·-  εγκρίνει την ετήσια έκθεση δραστηριοτήτων, συμπεριλαμβανομένων των αντίστοιχων δαπανών·-  εγκρίνει τους ετήσιους λογαριασμούς και τον ετήσιο ισολογισμό·-  διασφαλίζει την δημιουργία ομάδων εσωτερικού δημοσιονομικού ελέγχου της κοινής επιχείρησης ΚΚΥ·-  αιτιολογεί και εγκρίνει οποιαδήποτε απόκλιση από τον δημοσιονομικό κανονισμό της κοινής επιχείρησης ΚΚΥ σύμφωνα με το άρθρο 8 ·-  αιτιολογεί και εγκρίνει, σε συμφωνία με την Επιτροπή, τα μέτρα εφαρμογής του κανονισμού υπηρεσιακής κατάστασης της κοινής επιχείρησης ΚΚΥ·-  διορίζει τον εκτελεστικό διευθυντή, του απευθύνει οδηγίες και κατευθυντήριες γραμμές, εποπτεύει την απόδοσή του και, εν ανάγκη, τον αντικαθιστά·-  εγκρίνει το οργανόγραμμα του γραφείου προγράμματος με βάση τις προτάσεις του εκτελεστικού διευθυντή·-  εγκρίνει τη μεθοδολογία αποτίμησης των συνεισφορών σε είδος·-  εγκρίνει τις κατευθυντήριες γραμμές αξιολόγησης και επιλογής προτάσεων έργων που προτείνει ο εκτελεστικός διευθυντής·-  εγκρίνει τον κατάλογο των επιλεγέντων προς χρηματοδότηση σχεδίων έργων·-  εγκρίνει την πρότυπη συμφωνία επιχορήγησης·-  εγκρίνει τις συμβάσεις υπηρεσιών και προμηθειών·-  εγκρίνει την ετήσια ανεξάρτητη αποτίμηση του επιπέδου των συνεισφορών σε είδος πριν από την υποβολή της στην Επιτροπή·-  εγκρίνει προτεινόμενες τροποποιήσεις στο καταστατικό της κοινής επιχείρησης ΚΚΥ σύμφωνα με το άρθρο I.23 ·-  αναθέτει κάθε εργασία που δεν ανάγεται ρητά στα καθήκοντα οποιουδήποτε από τα όργανα της κοινής επιχείρησης ΚΚΥ·-  εγκρίνει τις εσωτερικές διαδικασίες της κοινής επιχείρησης ΚΚΥ, συμπεριλαμβανομένης της πολιτικής της σε θέματα διανοητικής ιδιοκτησίας.Άρθρο I.6 Γραφείο προγράμματος1. Το γραφείο προγράμματος απαρτίζεται από τον εκτελεστικό διευθυντή και το προσωπικό εκτελεστικών αρμοδιοτήτων.2. Το γραφείο προγράμματος εκπληρώνει, υπό την ευθύνη του εκτελεστικού διευθυντή, όλες τις ευθύνες τις κοινής επιχείρησης ΚΚΥ.3. Το γραφείο προγράμματος είναι υπεύθυνο για τις επιχειρησιακές, δημοσιονομικές και χρηματοοικονομικές πτυχές της λειτουργίας της κοινής επιχείρησης ΚΚΥ.4. Ειδικότερα, το γραφείο προγράμματος:-  διαχειρίζεται τη διοργάνωση των προσκλήσεων υποβολής προτάσεων έργων όπως προβλέπεται στο ετήσιο σχέδιο ερευνητικών δραστηριοτήτων, την αξιολόγηση και επιλογή των προτάσεων έργων, τη διαπραγμάτευση των επιλεγόμενων προτάσεων έργων, και τη σύναψη και παρακολούθηση των συμφωνιών επιχορήγησης, συμπεριλαμβανομένου του συντονισμού τους·-  είναι υπεύθυνο για τη δημιουργία και διαχείριση του κατάλληλου λογιστικού συστήματος για τον υπολογισμό των πραγματικών δημόσιων και ιδιωτικών συνεισφορών στα έργα·-  παρέχει στο διοικητικό συμβούλιο και στα άλλα επικουρικά όργανα κατάλληλη τεκμηρίωση και εφοδιαστική υποστήριξη·-  καταρτίζει το πολυετές σχέδιο ερευνητικών δραστηριοτήτων και τις αντίστοιχες προβλέψεις δαπανών·-  καταρτίζει την πρόταση ετήσιου προϋπολογισμού, συμπεριλαμβανομένου του πίνακα προσωπικού·-  καταρτίζει την ετήσια έκθεση δραστηριοτήτων, συμπεριλαμβανομένων των αντίστοιχων δαπανών·-  καταρτίζει τους ετήσιους λογαριασμούς και τον ετήσιο ισολογισμό·-  ετοιμάζει κάθε έγγραφο αναγκαίο για την ενδιάμεση και την τελική επανεξέταση·-  διαχειρίζεται τις προσκλήσεις υποβολής προσφορών για την προμήθεια αγαθών και την παροχή υπηρεσιών σύμφωνα με τον δημοσιονομικό κανονισμό της κοινής επιχείρησης ΚΚΥ ·-  εκτελεί κάθε άλλο καθήκον που του αναθέτει ή του μεταβιβάζει το διοικητικό συμβούλιο.5. Ο εκτελεστικός διευθυντής είναι ο κύριος εκτελεστικός υπεύθυνος για την καθημερινή διαχείριση της κοινής επιχείρησης ΚΚΥ σύμφωνα με τις αποφάσεις του διοικητικού συμβουλίου. Στο πλαίσιο αυτό, ενημερώνει τακτικά και ανταποκρίνεται στα ιδιαίτερα κατά περίπτωση αιτήματα πληροφοριών που του απευθύνει το διοικητικό συμβούλιο.6. Ο εκτελεστικός διευθυντής είναι ο νόμιμος εκπρόσωπος της κοινής επιχείρησης ΚΚΥ. Εκτελεί τα καθήκοντά του με ανεξαρτησία και λογοδοτεί στο διοικητικό συμβούλιο.7. Ο εκτελεστικός διευθυντής ασκεί, έναντι του προσωπικού, τα καθήκοντα που ορίζονται στο άρθρο 9 του παρόντος κανονισμού για τη σύσταση της κοινής επιχείρησης ΚΚΥ.8. Ο εκτελεστικός διευθυντής διορίζεται από το διοικητικό συμβούλιο, από κατάλογο υποψηφίων που προτείνει η Επιτροπή, για αρχική θητεία τριών ετών κατ'ανώτατο όριο. Κατόπιν αξιολόγησης των επιδόσεων του εκτελεστικού διευθυντή, το διοικητικό συμβούλιο δύναται να παρατείνει τη θητεία του μία φορά και για περίοδο που δεν υπερβαίνει τα τέσσερα έτη.9. Ειδικότερα, ο εκτελεστικός διευθυντής:-  υποβάλει στο διοικητικό συμβούλιο τα ετήσια και πολυετή σχέδια ερευνητικών δραστηριοτήτων και τις αντίστοιχες προβλέψεις δαπανών·-  υποβάλλει στο διοικητικό συμβούλιο την πρόταση ετήσιου προϋπολογισμού, συμπεριλαμβανομένου του πίνακα προσωπικού·-  υποβάλλει στο διοικητικό συμβούλιο την ετήσια έκθεση δραστηριοτήτων, συμπεριλαμβανομένων των αντίστοιχων δαπανών·-  υποβάλλει στο διοικητικό συμβούλιο τους ετήσιους λογαριασμούς και τον ετήσιο ισολογισμό·-  υποβάλλει προς έγκριση στο διοικητικό συμβούλιο αρχές και κατευθυντήριες γραμμές για την αξιολόγηση και την επιλογή των προτάσεων έργων, συμπεριλαμβανομένων των διαδικασιών διάδοσης των αποτελεσμάτων των ερευνητικών δραστηριοτήτων·-  επιβλέπει τη διαχείριση των προσκλήσεων υποβολής προτάσεων έργων·-  υποβάλλει προς έγκριση στο διοικητικό συμβούλιο τον κατάλογο των επιλεγέντων προς χρηματοδότηση σχεδίων έργων·-  υποβάλλει προς έγκριση στο διοικητικό συμβούλιο τον κατάλογο των προς σύναψη συμφωνιών επιχορήγησης·-  εγκρίνει και υπογράφει τις μεμονωμένες συμφωνίες επιχορήγησης που έχουν καταρτισθεί σύμφωνα με την πρότυπη συμφωνία επιχορήγησης. Οι συμφωνίες επιχορήγησης των οποίων οι διατάξεις δεν συνάδουν πλήρως με την πρότυπη συμφωνία επιχορήγησης υποβάλλονται προς έγκριση στο διοικητικό συμβούλιο.-  υποβάλλει προς έγκριση στο διοικητικό συμβούλιο τις προς σύναψη συμβάσεις υπηρεσιών και συμβάσεις προμηθειών·-  υποβάλλει στο διοικητικό συμβούλιο προτάσεις σχετικά με την οργανωτική δομή του γραφείου προγράμματος και οργανώνει, διευθύνει και επιβλέπει το προσωπικό της κοινής επιχείρησης ΚΚΥ·-  συγκαλεί τις συνεδριάσεις του διοικητικού συμβουλίου·-  εξασφαλίζει τη γραμματεία της Γενικής Συνέλευσης Ενδιαφερομένων·-  παρίσταται, κατά περίπτωση, στις συνεδριάσεις της επιστημονικής επιτροπής ως παρατηρητής·-  κατά περίπτωση, συγκροτεί τις ειδικές ομάδες εμπειρογνωμόνων που αποφασίζει το διοικητικό συμβούλιο, με σκοπό τη συγκέντρωση των απόψεων εμπειρογνωμόνων·-  παρακολουθεί τη δημόσια και την ιδιωτική χρηματοδότηση και προτείνει στο διοικητικό συμβούλιο κάθε αναγκαίο διορθωτικό μέτρο για τη διατήρηση της χρηματοδοτικής ισορροπίας του 50/50·-  δρομολογεί ετήσια ανεξάρτητη αποτίμηση του επιπέδου των συνεισφορών σε είδος (την πρώτη στο τέλος του δεύτερου οικονομικού έτους μετά την ίδρυση της κοινής επιχείρησης ΚΚΥ), και είναι υπεύθυνος για την έγκριση των πορισμάτων αυτής της αποτίμησης από το διοικητικό συμβούλιο και για την υποβολή τους στην Επιτροπή εντός 4 μηνών από τη λήξη κάθε οικονομικού έτους·-  παρέχει στο διοικητικό συμβούλιο κάθε άλλη πληροφορία που αυτό μπορεί να του ζητήσει·-  παρέχει στην Επιτροπή κάθε πληροφορία και υπηρεσία αναγκαία για την ενδιάμεση και την τελική επανεξέταση·-  είναι υπεύθυνος για την εκτίμηση και τη διαχείριση των κινδύνων·-  προτείνει στο διοικητικό συμβούλιο κάθε αναγκαία ασφάλιση που χρειάζεται ενδεχομένως να συνάψει η κοινή επιχείρηση ΚΚΥ, ώστε να εκπληρώσει τις υποχρεώσεις της·-  είναι υπεύθυνος για την κατάρτιση, διαπραγμάτευση και σύναψη των συμφωνιών επιχορήγησης για την υλοποίηση των δραστηριοτήτων ΕΤΑ&Ε καθώς και των συμβάσεων υπηρεσιών και προμηθειών, που είναι αναγκαίες για τη λειτουργία της κοινής επιχείρησης ΚΚΥ·-  είναι υπεύθυνος για την ετήσια διαδικασία απαλλαγής από το Ευρωπαϊκό Κοινοβούλιο.Άρθρο I.7 Επιστημονική επιτροπή1. Η επιστημονική επιτροπή είναι όργανο συμβουλευτικό προς το διοικητικό συμβούλιο. Η επιστημονική επιτροπή διεξάγει τις δραστηριότητές της με την υποστήριξη του γραφείου προγράμματος.2. Η επιστημονική επιτροπή απαρτίζεται από τον πρόεδρο και [8] μέλη. Ο πρόεδρος της επιστημονικής επιτροπής είναι μέλος του διοικητικού συμβουλίου και κατά κανόνα το μέλος που εκπροσωπεί την Ερευνητική Ένωση.3. Το διοικητικό συμβούλιο θεσπίζει τα συγκεκριμένα κριτήρια και τη διαδικασία επιλογής των μελών της επιστημονικής επιτροπής. Το διοικητικό συμβούλιο διορίζει τα μέλη της επιστημονικής επιτροπής βάσει σχετικής πρότασης του εκτελεστικού διευθυντή. Η σύνθεση της επιτροπής εξασφαλίζει ισόρροπη εκπροσώπηση τομέων εμπειρογνωσίας. Συλλογικά, τα μέλη της επιστημονικής επιτροπής διαθέτουν τα αναγκαία επιστημονικά προσόντα, επαγγελματικές γνώσεις και εμπειρογνωσία σε θέματα τεχνολογίας κυψελών καυσίμου και υδρογόνου και σε συναφή κοινωνικά και οικονομικά θέματα, ώστε να χαράζουν στρατηγικές και να προβαίνουν σε επιστημονικά τεκμηριωμένες συστάσεις για την υλοποίηση της κοινής τεχνολογικής πρωτοβουλίας ΚΚΥ.4. Η επιστημονική επιτροπή έχει τα εξής καθήκοντα:-  γνωμοδοτεί ως προς την καταλληλότητα και την πρόοδο των ετήσιων δραστηριοτήτων ΕΤΑ&Ε και προτείνει ενδεχομένως τροποποιήσεις·-  γνωμοδοτεί ως προς τις επιστημονικές προτεραιότητες του πολυετούς σχεδίου δραστηριοτήτων ΕΤΑ&Ε;-  συμβουλεύει το διοικητικό συμβούλιο σχετικά με τα επιστημονικά επιτεύγματα που περιγράφονται στην ετήσια έκθεση δραστηριοτήτων.5. Η επιστημονική επιτροπή συνεδριάζει τουλάχιστον μία φορά ετησίως.6. Στις συνεδριάσεις της επιστημονικής επιτροπής δύναται να προσκαλούνται να συμμετέχουν παρατηρητές, χωρίς δικαίωμα ψήφου.Άρθρο I.8 Πηγές χρηματοδότησης1. Η χρηματοοικονομική συνεισφορά της Κοινότητας στην κοινή επιχείρηση ΚΚΥ καλύπτει τις δαπάνες λειτουργίας και τις επιχειρησιακές δαπάνες των δραστηριοτήτων ΕΤΑ&Ε, καταβάλλεται από τις πιστώσεις του προϋπολογισμού του έβδομου προγράμματος-πλαισίου και συνολικά δεν υπερβαίνει τα 470 εκατομμύρια ευρώ. Οι δαπάνες λειτουργίας αναμένεται να μην υπερβούν τα 20 εκατομμύρια ευρώ.2. Όλοι οι πόροι και οι δραστηριότητες της κοινής επιχείρησης ΚΚΥ αφιερώνονται στην επίτευξη των στόχων και την εκτέλεση των κύριων καθηκόντων που ορίζονται στο άρθρο I.2.3. Οποιαδήποτε άλλη έκτακτη χρηματοοικονομική συνεισφορά σε χρήμα, πόρους και έσοδα, δύναται να γίνει δεκτή κατόπιν έγκρισης του διοικητικού συμβουλίου.4. Η διαδικασία αξιολόγησης και επιλογής εξασφαλίζει ότι η κατανομή της δημόσιας χρηματοδότησης της κοινής επιχείρησης ΚΚΥ ακολουθεί τις αρχές της αριστείας και του ανταγωνισμού[33].5. Οι τόκοι που ενδεχομένως προκύπτουν από συνεισφορές που έχει λάβει η κοινή επιχείρηση ΚΚΥ λογίζονται ως έσοδα της κοινής επιχείρησης ΚΚΥ.6. Οι τόκοι που προκύπτουν από προκαταβολές επί των επιχορηγήσεων που παραχωρεί η κοινή επιχείρηση ΚΚΥ λογίζονται ως έσοδα της κοινοπραξίας του έργου.7. Ο ιδιωτικός τομέας, και ιδίως τα μέλη της Βιομηχανικής Ένωσης συνεισφέρουν σε είδος στις επιχειρησιακές δαπάνες των έργων. Οι συνεισφορές σε είδος είναι ίσης τουλάχιστον αξίας με αυτή της δημόσιας χρηματοδότησης. Η συνολική αξία των συνεισφορών σε είδος, οι οποίες υπολογίζονται σε ετήσια βάση, αποτιμάται μία φορά ετησίως. Η πρώτη αποτίμηση διενεργείται στο τέλος του δεύτερου οικονομικού έτους μετά την ίδρυση της κοινής επιχείρησης ΚΚΥ. Στη συνέχεια η αποτίμηση διενεργείται από ανεξάρτητο οργανισμό κάθε οικονομικό έτος. Τα αποτελέσματα της αποτίμησης των συνεισφορών σε είδος υποβάλλονται στην Επιτροπή εντός 4 μηνών από τη λήξη κάθε οικονομικού έτους.8. Η κοινή επιχείρηση ΚΚΥ έχει την κυριότητα όλων των περιουσιακών στοιχείων που παράγει η ίδια ή που μεταβιβάζονται σε αυτήν προς εκπλήρωση των στόχων της όπως αυτοί περιγράφονται στο άρθρο I.2.Άρθρο I.9 Συμμετοχή στα έργα1. Στα έργα δύνανται να συμμετάσχουν νομικά πρόσωπα και διεθνείς οργανισμοί εγκατεστημένοι σε κράτος μέλος ή οποιαδήποτε τρίτη χώρα, εφόσον πληρούνται οι ελάχιστες προϋποθέσεις.2. Οι ελάχιστες προϋποθέσεις που πρέπει να πληρούνται για τα έργα που χρηματοδοτούνται από την κοινή επιχείρηση ΚΚΥ είναι οι εξής:(α) πρέπει να συμμετέχουν τουλάχιστον τρία νομικά πρόσωπα από τρία διαφορετικά κράτη μέλη ή συνδεδεμένες χώρες, δηλαδή δεν επιτρέπεται να προέρχονται δύο εξ αυτών από ίδιο κράτος μέλος ή την ίδια συνδεδεμένη χώρα·(β) και οι τρεις νομικές οντότητες πρέπει να είναι ανεξάρτητες μεταξύ τους, κατά την έννοια του άρθρου 6 του κανονισμού (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του έβδομου προγράμματος-πλαισίου και οι κανόνες διάδοσης των ερευνητικών αποτελεσμάτων (2007-2013)[34]·(γ) τουλάχιστον ένα νομικό πρόσωπο πρέπει να είναι μέλος της Βιομηχανικής Ένωσης ή της Ερευνητικής Ένωσης.3. Τα νομικά πρόσωπα που επιθυμούν να συμμετάσχουν σε έργο συγκροτούν κοινοπραξία και ορίζουν ένα από τα μέλη τους ως συντονιστή. Κατά κανόνα, ο συντονιστής είναι μέλος της Βιομηχανικής Ένωσης ή μέλος της Ερευνητικής Ένωσης, εφόσον συσταθεί Ερευνητική Ένωση. Για τον ορισμό άλλου συντονιστή, απαιτείται έγκριση του διοικητικού συμβουλίου.4. Η ελάχιστη προϋπόθεση για τις συμβάσεις υπηρεσιών και τις συμβάσεις προμηθειών, τις δράσεις στήριξης, τις μελέτες και τις δραστηριότητες επιμόρφωσης που χρηματοδοτούνται από την κοινή επιχείρηση ΚΚΥ είναι η συμμετοχή ενός νομικού προσώπου.Άρθρο I.10 Επιλεξιμότητα για χρηματοδότηση1. Η συνεισφορά της Κοινότητας στην κοινή επιχείρηση ΚΚΥ χρησιμοποιείται για τη χρηματοδότηση δραστηριοτήτων ΕΤΑ&Ε κατόπιν διαγωνισμών2. Σε εξαιρετικές περιπτώσεις η κοινή επιχείρηση ΚΚΥ δύναται να προκηρύξει διαγωνισμούς, εφόσον αυτό κριθεί αναγκαίο για την επιτυχή υλοποίηση των ερευνητικών στόχων.3. Επιλέξιμες για τέτοια χρηματοδότηση είναι τα νομικά πρόσωπα ιδιωτικού δικαίου που πληρούν όλα τα ακόλουθα κριτήρια:(α) είναι εγκατεστημένα σε κράτος μέλος ή έχουν την καταστατική τους έδρα, την κεντρική τους διοίκηση ή τον κύριο τόπο άσκησης των δραστηριοτήτων τους εντός κράτους το οποίο είναι συμβαλλόμενο μέρος της συμφωνίας για τον Ευρωπαϊκό Οικονομικό Χώρο ή εντός συνδεδεμένης ή υποψήφιας χώρας·(β) αναπτύσσουν σχετικές δραστηριότητες ΕΤΑ&Ε, βιομηχανοποίησης ή διάδοσης των κυψελών καυσίμου ή/και του υδρογόνου ή/και έχουν συγκεκριμένα σχέδια ανάπτυξης τέτοιων δραστηριοτήτων στο εγγύς μέλλον εντός της Ευρωπαϊκής Ένωσης ή του Ευρωπαϊκού Οικονομικού Χώρου.4. Επιλέξιμοι για χρηματοδότηση είναι επίσης οι εξής:(α) μη κερδοσκοπικοί δημόσιοι φορείς εγκατεστημένοι σε κράτος μέλος, συνδεδεμένη χώρα, υποψήφια χώρα ή εντός του ΕΟΧ, συμπεριλαμβανομένων ιδρυμάτων δευτεροβάθμιας και τριτοβάθμιας εκπαίδευσης·(β) διεθνείς οργανισμοί οι οποίοι έχουν νομική προσωπικότητα βάσει του διεθνούς δημοσίου δικαίου, καθώς και κάθε ειδικευμένος οργανισμός που έχει συσταθεί από τέτοιους διακυβερνητικούς οργανισμούς·(γ) νομικά πρόσωπα από τρίτες χώρες, υπό τον όρο ότι το διοικητικό συμβούλιο θεωρεί τη συμμετοχή τους ιδιαίτερα επωφελή για το έργο.Άρθρο I.11 Δημοσιονομικές διατάξεις1. Οι δημοσιονομικές διατάξεις της κοινής επιχείρησης ΚΚΥ βασίζονται στις αρχές του κανονισμού αριθ. 1605/2002. Δύναται να αποκλίνουν από τον κανονισμό αριθ. 1605/2002, εφόσον το απαιτούν οι ιδιαίτερες ανάγκες λειτουργίας της κοινής επιχείρησης ΚΚΥ και υπό τον όρο ότι έχει ληφθεί προηγουμένως η συγκατάθεση της Επιτροπής.2. Η κοινή επιχείρηση ΚΚΥ διαθέτει δική της ομάδα εσωτερικού δημοσιονομικού ελέγχου.Άρθρο I.12 Χρηματοοικονομικές δεσμεύσεις1. Οι χρηματοοικονομικές δεσμεύσεις της κοινής επιχείρησης ΚΚΥ δεν υπερβαίνουν την αξία των πόρων που έχει στη διάθεσή της.2. Μόνο τα έργα για τα οποία θα έχει υπογραφεί συμφωνία επιχορήγησης μέχρι τις 31 Δεκεμβρίου 2013 θα συνεχισθούν κατά τα έτη 2014-2017, εκτός αν συνεχισθεί η χρηματοδότηση και μετά το έτος 2013 (χρόνο λήξης του ΠΠ7).Άρθρο I.13 Οικονομικό έτοςΤο οικονομικό έτος αντιστοιχεί στο ημερολογιακό έτος.Άρθρο I.14 Υποβολή χρηματοοικονομικών εκθέσεων και απαλλαγή1. Κάθε έτος ο εκτελεστικός διευθυντής υποβάλλει στο διοικητικό συμβούλιο ένα προσχέδιο προϋπολογισμού το οποίο περιλαμβάνει πρόβλεψη των ετήσιων δαπανών για τα επόμενα δύο έτη. Στην εν λόγω πρόβλεψη οι εκτιμήσεις εσόδων και δαπανών για το πρώτο από αυτά τα δύο οικονομικά έτη συντάσσονται με αρκετά λεπτομερή τρόπο για τις ανάγκες της εσωτερικής διαδικασίας προϋπολογισμού κάθε ιδρυτικού μέλους και κάθε άλλου μέλους σε σχέση με τις χρηματοοικονομικές συνεισφορές του στην κοινή επιχείρηση ΚΚΥ. Ο εκτελεστικός διευθυντής παρέχει στο διοικητικό συμβούλιο κάθε πρόσθετη πληροφορία που χρειάζεται για τον σκοπό αυτό.2. Το διοικητικό συμβούλιο ανακοινώνει αμέσως στον εκτελεστικό διευθυντή τις παρατηρήσεις του επί του προσχεδίου προϋπολογισμού και ιδίως επί των εκτιμήσεων εσόδων και δαπανών για το επόμενο έτος.3. Ο εκτελεστικός διευθυντής καταρτίζει το σχέδιο προϋπολογισμού για το επόμενο έτος, λαμβάνοντας υπόψη τις παρατηρήσεις του διοικητικού συμβουλίου. Πριν από την 1η Σεπτεμβρίου κάθε έτους ο εκτελεστικός διευθυντής υποβάλλει στο διοικητικό συμβούλιο τον ετήσιο προϋπολογισμό προς έγκριση.4. Εντός διμήνου από τη λήξη κάθε οικονομικού έτους ο εκτελεστικός διευθυντής υποβάλλει προς έγκριση στο διοικητικό συμβούλιο τους ετήσιους λογαριασμούς και ισολογισμούς για το προηγούμενο έτος.5. Εντός διμήνου από τη λήξη κάθε οικονομικού έτους, οι προσωρινοί λογαριασμοί της κοινής επιχείρησης υποβάλλονται στην Επιτροπή και στο Ελεγκτικό Συνέδριο των Ευρωπαϊκών Κοινοτήτων (στο εξής “Ελεγκτικό Συνέδριο”). Μέχρι την 15η Ιουνίου που έπεται της λήξης κάθε οικονομικού έτους, το Ελεγκτικό Συνέδριο διατυπώνει τις παρατηρήσεις του επί των προσωρινών λογαριασμών της κοινής επιχείρησης. Οι ετήσιοι λογαριασμοί του οικονομικού έτους αποστέλλονται το επόμενο έτος στον υπόλογο της Επιτροπής εντός των προθεσμιών που ορίζονται στον δημοσιονομικό κανονισμό-πλαίσιο, ώστε ο υπόλογος της Επιτροπής να τους ενοποιήσει με τους ετήσιους λογαριασμούς της ΕΚ. Οι ετήσιοι λογαριασμοί της κοινής επιχείρησης πρέπει να καταρτίζονται και να ελέγχονται σύμφωνα με τους κοινοτικούς κανόνες λογιστικής διαχείρισης που έχουν εκδοθεί από τον υπόλογο της Επιτροπής.6. Απαλλαγή ως προς την εκτέλεση του προϋπολογισμού χορηγείται από το Ευρωπαϊκό Κοινοβούλιο, ύστερα από σύσταση του Συμβουλίου, βάσει διαδικασίας που προβλέπεται από το δημοσιονομικό κανονισμό της κοινής επιχείρησης ΚΚΥ.Άρθρο I.15 Ετήσιος προγραμματισμός και εκθέσεις1. Το πολυετές σχέδιο ερευνητικών δραστηριοτήτων περιγράφει το κυλιόμενο πρόγραμμα δραστηριοτήτων ΕΤΑ&Ε της κοινής επιχείρησης ΚΚΥ. Το ετήσιο σχέδιο ερευνητικών δραστηριοτήτων περιλαμβάνει λεπτομερές πρόγραμμα των δραστηριοτήτων ΕΤΑ&Ε και τις αντίστοιχες προβλέψεις δαπανών για το επόμενο έτος.2. Οι δραστηριότητες ΕΤΑ&Ε και άλλες δραστηριότητες που εκτελέστηκαν κατά το προηγούμενο έτος καθώς και οι αντίστοιχες δαπάνες περιγράφονται σε ετήσια έκθεση δραστηριοτήτων.Άρθρο I.16 Προσωπικό1. Οι πόροι σε προσωπικό καθορίζονται στον πίνακα προσωπικού που περιλαμβάνεται στον ετήσιο προϋπολογισμό.2. Τα μέλη του προσωπικού της κοινής επιχείρησης ΚΚΥ είναι έκτακτοι και συμβασιούχοι υπάλληλοι οι οποίοι απασχολούνται βάσει συμβάσεων εργασίας ορισμένου χρόνου, η διάρκεια των οποίων μπορεί να παραταθεί μία φορά αλλά δεν υπερβαίνει συνολικά την επταετία.3. Οι δαπάνες προσωπικού βαρύνουν την κοινή επιχείρηση ΚΚΥ.Άρθρο I.17 Ευθύνη και ασφάλιση1. Η κοινή επιχείρηση ΚΚΥ είναι η μόνη υπεύθυνη για την εκπλήρωση των υποχρεώσεών της.2. Η οικονομική ευθύνη των ιδρυτικών μελών και των λοιπών μελών για τα χρέη της κοινής επιχείρησης ΚΚΥ περιορίζεται στην οφειλόμενη συνεισφορά τους για τις δαπάνες λειτουργίας.3. Η κοινή επιχείρηση ΚΚΥ συνάπτει την ενδεδειγμένη σύμβαση ασφάλισης.Άρθρο I.18 Σύγκρουση συμφερόντωνΗ κοινή επιχείρηση ΚΚΥ και τα όργανα αυτής αποφεύγουν οποιαδήποτε σύγκρουση συμφερόντων κατά την εκτέλεση των δραστηριοτήτων τους.Πρέπει ιδίως να αποφεύγεται κάθε ενδεχόμενο σύγκρουσης συμφερόντων για τα μέλη του διοικητικού συμβουλίου.Άρθρο I.19 Συμφωνία επιχορήγησης και συμφωνία κοινοπραξίας1. Η κοινή επιχείρηση ΚΚΥ υποστηρίζει δραστηριότητες ΕΤΑ&Ε έπειτα από προκήρυξη διαγωνισμών για την επιλογή προτάσεων, την ανεξάρτητη αξιολόγηση των προτάσεων αυτών και τη σύναψη για κάθε έργο συμφωνίας επιχορήγησης και συμφωνίας κοινοπραξίας.2. Η κοινή επιχείρηση ΚΚΥ καθορίζει τις διαδικασίες και τους μηχανισμούς εκτέλεσης, επιτήρησης και ελέγχου των συμφωνιών επιχορήγησης.3. Η συμφωνία επιχορήγησης:-  προβλέπει τους όρους για την εκτέλεση των δραστηριοτήτων ΕΤΑ&Ε·-  προβλέπει τους χρηματοοικονομικούς όρους και τους κανόνες που διέπουν τα δικαιώματα διανοητικής ιδιοκτησίας βάσει των αρχών που προβλέπονται στο άρθρο I.24 ·-  διέπει τις σχέσεις μεταξύ της κοινοπραξίας έργου και της κοινής επιχείρησης ΚΚΥ.4. Η συμφωνία κοινοπραξίας:-  συνάπτεται από τους συμμετέχοντες στο έργο πριν από τη σύναψη της συμφωνίας επιχορήγησης·-  καθορίζει κατάλληλους όρους για την εκτέλεση της συμφωνίας επιχορήγησης·-  διέπει τις σχέσεις μεταξύ των συμμετεχόντων στο έργο, ιδίως όσον αφορά τα δικαιώματα διανοητικής ιδιοκτησίας.Άρθρο I.20 Συμβάσεις υπηρεσιών και συμβάσεις προμηθειώνΗ κοινή επιχείρηση ΚΚΥ καθορίζει όλες τις διαδικασίες και τους μηχανισμούς εκτέλεσης, επιτήρησης και ελέγχου των συμβάσεων υπηρεσιών και των συμβάσεων προμηθειών που είναι αναγκαίες για τη λειτουργία της κοινής επιχείρησης ΚΚΥ σύμφωνα με τις διατάξεις του δημοσιονομικού της κανονισμού.Άρθρο I.21 Προστασία των οικονομικών συμφερόντων1. Η κοινή επιχείρηση ΚΚΥ διενεργεί επιτόπιους δημοσιονομικούς και άλλους ελέγχους μεταξύ των αποδεκτών της δημόσιας χρηματοδότησης της κοινής επιχείρησης ΚΚΥ.2. Η Επιτροπή και το Ελεγκτικό Συνέδριο δύνανται, όταν χρειάζεται, να διενεργούν επιτόπιους ελέγχους στους αποδέκτες χρηματοδοτήσεων της κοινής επιχείρησης ΚΚΥ. Για το σκοπό αυτό η κοινή επιχείρηση ΚΚΥ διασφαλίζει ότι οι συμφωνίες επιχορήγησης και οι συμβάσεις που συνάπτει θα προβλέπουν το δικαίωμα της Επιτροπής και του Ελεγκτικού Συνεδρίου να διενεργούν τους ενδεδειγμένους ελέγχους και, σε περίπτωση που διαπιστωθούν παρατυπίες, να επιβάλλουν τις ενδεδειγμένες αποτρεπτικές κυρώσεις.3. Η ευρωπαϊκή υπηρεσία καταπολέμησης της απάτης (OLAF), που συγκροτήθηκε με την απόφαση 1999/352/ΕΚ, ΕΚΑΧ, Ευρατόμ της Επιτροπής, διαθέτει τις ίδιες εξουσίες όσον αφορά την κοινή επιχείρηση και τα μέλη του προσωπικού της όπως εκείνες που διαθέτει ως προς τις υπηρεσίες της Επιτροπής. Μόλις συσταθεί, η κοινή επιχείρηση θα προσχωρήσει στη διοργανική συμφωνία, της 25ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τις εσωτερικές έρευνες που πραγματοποιούνται από την OLAF. Το διοικητικό συμβούλιο εγκρίνει την εν λόγω προσχώρηση και θεσπίζει τα απαραίτητα μέτρα για τη διευκόλυνση των εσωτερικών ερευνών που διεξάγει η OLAF.Άρθρο I.22 Διάλυση1. Στο τέλος της περιόδου που αναφέρεται στο άρθρο I.1 , ή κατόπιν απόφασης του Συμβουλίου, η κοινή επιχείρηση ΚΚΥ διαλύεται.2. Η διαδικασία διάλυσης κινείται αυτομάτως σε περίπτωση που ένα από τα ιδρυτικά μέλη παραιτηθεί από την ιδιότητα του μέλους της κοινής επιχείρησης, εκτός αν το αίτημα παραίτησης συνοδεύεται από πρόταση μεταβίβασης της ιδιότητας του μέλους σε νομικό πρόσωπο που μπορεί να γίνει αποδεκτό από το εναπομένον ιδρυτικό μέλος.3. Για τις ανάγκες της διάλυσης της κοινής επιχείρησης ΚΚΥ το διοικητικό συμβούλιο ορίζει έναν ή περισσότερους εκκαθαριστές, οι οποίοι συμμορφώνονται προς τις αποφάσεις του διοικητικού συμβουλίου.4. Κατά τη διάλυσή της η κοινή επιχείρηση ΚΚΥ επιστρέφει στο φιλοξενούν κράτος [Βέλγιο] όλα τα στοιχεία υλικής υποστήριξης που αυτό έχει θέσει στη διάθεση της κοινής επιχείρησης ΚΚΥ σύμφωνα με τη συμφωνία φιλοξενίας.5. Αφού επιστραφούν όλα τα στοιχεία υλικής υποστήριξης σύμφωνα με την παράγραφο 4 του παρόντος άρθρου, τα τυχόν άλλα περιουσιακά στοιχεία χρησιμοποιούνται για να καλύψουν τα χρέη της κοινής επιχείρησης ΚΚΥ και τις δαπάνες που συνδέονται με τη διάλυσή της. Τυχόν πλεόνασμα ή έλλειμμα κατανέμεται μεταξύ των ιδρυτικών μελών ή καλύπτεται από τα ιδρυτικά μέλη κατ’ αναλογία προς την πραγματική συνεισφορά τους στην κοινή επιχείρηση ΚΚΥ.6. Τα εναπομένοντα περιουσιακά στοιχεία, οι οφειλές ή οι υποχρεώσεις κατανέμονται μεταξύ των ιδρυτικών μελών κατ΄αναλογία προς την πραγματική συνεισφορά τους στην κοινή επιχείρηση ΚΚΥ.7. Καθορίζεται ειδική διαδικασία για την κατάλληλη διαχείριση των συμφωνιών επιχορήγησης που προβλέπονται στο άρθρο Ι.19 και των συμβάσεων υπηρεσιών και προμηθειών που προβλέπονται στο άρθρο Ι.20 , των οποίων η διάρκεια υπερβαίνει τη διάρκεια της κοινής επιχείρησης ΚΚΥ.Άρθρο I.23 Τροποποίηση του καταστατικού1. Οποιοδήποτε ιδρυτικό μέλος ή το μέλος της κοινής επιχείρησης ΚΚΥ δύναται να υποβάλει στο διοικητικό συμβούλιο πρόταση τροποποίησης του παρόντος καταστατικού.2. Οι προτάσεις για τροποποίηση του καταστατικού εγκρίνονται από το διοικητικό συμβούλιο σύμφωνα με τις διατάξεις του άρθρου I.5 και υποβάλλονται προς απόφαση στην Επιτροπή.3. Παρά τις διατάξεις της παραγράφου 2 οποιαδήποτε τροποποίηση του άρθρου I.1 ή του άρθρου I.8 ή του άρθρου I.21 θεωρείται ότι μεταβάλλει ουσιώδη στοιχεία και επομένως απαιτεί την αναθεώρηση του κανονισμού του Συμβουλίου για τη σύσταση της κοινής επιχείρησης ΚΚΥ.Άρθρο I.24 Πολιτική σε θέματα διανοητικής ιδιοκτησίας1. Η κοινή επιχείρηση ΚΚΥ εκδίδει τους γενικούς κανόνες που διέπουν την πολιτική της σε θέματα διανοητικής ιδιοκτησίας, οι οποίοι ενσωματώνονται στις συμφωνίες επιχορήγησης και τις συμφωνίες κοινοπραξίας.2. Με την επιφύλαξη των κανόνων ανταγωνισμού[35] στόχος της πολιτικής της κοινής επιχείρησης ΚΚΥ σε θέματα διανοητικής ιδιοκτησίας είναι η παραγωγή νέων γνώσεων, η προώθηση της εκμετάλλευσης, της χρήσης και της διάδοσης αυτών των νέων γνώσεων με σκοπό την ταχεία μετατροπή τους σε εμπορικά προϊόντα, ο δίκαιος επιμερισμός των δικαιωμάτων, η ανταμοιβή της καινοτομίας και η επίτευξη ευρείας συμμετοχής ιδιωτικών και δημόσιων φορέων στα έργα.3. Η πολιτική σε θέματα διανοητικής ιδιοκτησίας αντικατοπτρίζει τις ακόλουθες αρχές:-  Κάθε συμμετέχων σε έργο διατηρεί την κυριότητα των προϋπαρχόντων στοιχείων που εισάγει στο έργο καθώς και των νέων στοιχείων που παράγει στο πλαίσιο του έργου, εκτός αν υπάρξει διαφορετική συμφωνία μεταξύ των συμμετεχόντων στο έργο. Στη συμφωνία επιχορήγησης και στη συμφωνία κοινοπραξίας που συνάπτονται για το εκάστοτε έργο καθορίζονται οι όροι και οι προϋποθέσεις που αφορούν τα δικαιώματα πρόσβασης και τις άδειες σε σχέση με τα προϋπάρχοντα και τα νέα στοιχεία.-  Οι συμμετέχοντες σε έργο δεσμεύονται να διαδίδουν τα νέα στοιχεία και να επιτρέπουν τη χρήση τους, σύμφωνα με τους όρους και τις προϋποθέσεις που καθορίζονται στη συμφωνία επιχορήγησης και στη συμφωνία κοινοπραξίας, λαμβάνοντας υπόψη την προστασία των ιδίων δικαιωμάτων διανοητικής ιδιοκτησίας, τις υποχρεώσεις εμπιστευτικότητας και ιδίως την ιδιαίτερη φύση της κοινής επιχείρησης ΚΚΥ ως σύμπραξης δημόσιου και ιδιωτικού τομέα, όπου οι συμμετέχοντες που προέρχονται από τον ιδιωτικό τομέα εξασφαλίζουν ένα μεγάλο μέρος της χρηματοδότησης και επομένως έχουν έννομο συμφέρον να προστατεύουν τα εμπορικά τους συμφέροντα.Άρθρο I.25 Εφαρμοστέο δίκαιοΓια κάθε θέμα που δεν καλύπτεται από το παρόν καταστατικό ή από πράξεις του κοινοτικού δικαίου εφαρμόζεται το βελγικό δίκαιο.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Πρόταση κανονισμού του Συμβουλίου για τη σύσταση της κοινής επιχείρησης "Κυψέλες καυσίμου και υδρογόνου" (ΚΚΥ)2. ΠΛΑΙΣΙΟ ΔΒΔ/ΠΒΔ (ΔΙΑΧΕΙΡΙΣΗ ΒΑΣΕΙ ΔΡΑΣΤΗΡΙΟΤΗΤΩΝ/ΠΡΟΫΠΟΛΟΓΙΣΜΟΣ ΒΑΣΕΙ ΔΡΑΣΤΗΡΙΟΤΗΤΩΝ)Τομέας(-είς) πολιτικής και σχετική(-ές) δραστηριότητα(-ες):Έρευνα και τεχνολογική ανάπτυξη: 7ο πρόγραμμα-πλαίσιο, ειδικό πρόγραμμα "Συνεργασία": θεματικοί τομείς "Ενέργεια", "Νανοεπιστήμες, νανοτεχνολογίες, υλικά και νέες τεχνολογίες παραγωγής" (ΝΥΠ), "Μεταφορές (συμπεριλαμβανομένης της αεροναυτικής)" και "Περιβάλλον (συμπεριλαμβανομένης της αλλαγής του κλίματος)" στη ΓΔ Έρευνα και θεματικοί τομείς "Ενέργεια" και "Μεταφορές" στη ΓΔ Ενέργεια και Μεταφορές.3. ΓΡΑΜΜΕΣ ΠΡΟΫΠΟΛΟΓΙΣΜΟΥ:3.1 . Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..A) περιλαμβανομένων των ονομασιών τους:08.01 04 20 Κοινή επιχείρηση – Δαπάνες διοικητικής διαχείρισης[36]08.05 01 10 Ενέργεια – RTD – Επιχειρησιακές δαπάνες (181,9 εκατ. ευρώ)08.04 01 10 ΝΥΠ – RTD – Επιχειρησιακές δαπάνες (47,9 εκατ. ευρώ)08.07 01 30 Μεταφορές – RTD – Επιχειρησιακές δαπάνες (67,0 εκατ. ευρώ)08.06 01 10 Περιβάλλον – RTD – Επιχειρησιακές δαπάνες (19,1 εκατ. ευρώ)06.06 01 10 Ενέργεια – TREN – Επιχειρησιακές δαπάνες (119,7 εκατ. ευρώ)06.06 02 10 Μεταφορές – TREN – Επιχειρησιακές δαπάνες (14,4 εκατ. ευρώ)Οι συνολικές διοικητικές δαπάνες θα κατανεμηθούν μεταξύ των γραμμών του προϋπολογισμού αναλογικά προς τη συνολική συνεισφορά.Θεματικός τομέας | Εκτιμώμενες διοικητικές δαπάνες, σε εκατ. ευρώ |Ενέργεια – RTD | 8.1 |ΝΥΠ – RTD | 2.1 |Μεταφορές – RTD | 3.0 |Περιβάλλον - RTD | 0.9 |Ενέργεια – TREN | 5.3 |Μεταφορές – TREN | 0.6 |3.2 . Διάρκεια της δράσης και της δημοσιονομικής επίπτωσης:Η κοινή επιχείρηση "Κυψέλες καυσίμου και υδρογόνο" αναμένεται να συσταθεί με κανονισμό του Συμβουλίου στις αρχές του 2008 για περίοδο η οποία θα λήγει στις 31 Δεκεμβρίου 2017. Η δημοσιονομική της επίπτωση στον προϋπολογισμό της ΕΕ θα παύσει μετά το 2013.3.3 Δημοσιονομικά χαρακτηριστικά:Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |08.05 01 10 | ΜΥΔ | ΔΠ | ΝΑΙ | ΝΑΙ | ΝΑΙ | Αριθ. 1A |08.01 04 20 | ΜΥΔ | ΜΔΠ | ΝΑΙ | ΝΑΙ | ΝΑΙ | Αριθ. 1A |08.04 01 10 | ΜΥΔ | ΔΠ | ΝΑΙ | ΝΑΙ | ΝΑΙ | Αριθ. 1A |08.07 01 30 | ΜΥΔ | ΔΠ | ΝΑΙ | ΝΑΙ | ΝΑΙ | Αριθ. 1A |08.06 01 10 | ΜΥΔ | ΔΠ | ΝΑΙ | ΝΑΙ | ΝΑΙ | Αριθ. 1A |06.06 01 10 | ΜΥΔ | ΔΠ | ΝΑΙ | ΝΑΙ | ΝΑΙ | Αριθ. 1A |06.06 02 10 | ΜΥΔ | ΔΠ | ΝΑΙ | ΝΑΙ | ΝΑΙ | Αριθ. 1A |4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1 Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)εκατ. ευρώ (με 3 δεκαδικά ψηφία)Είδος δαπάνης | Τμήμα αριθ. | 2008 | 2009 | 2010 | 2011 | 2012 | 2013 | Σύνολο |Επιχειρησιακές δαπάνες[37]Πιστώσεις ανάληψης υποχρεώσεων (ΠΑΥ)[38] | 8.1 | α | 28.100 | 70.300 | 90.100 | 106.800 | 73.800 | 80.900 | 450.000 |Πιστώσεις πληρωμών (ΠΠ) | β | 28.100 | 70.300 | 90.100 | 106.800 | 73.800 | 80.900 | 450.000 |Διοικητικές δαπάνες περιλαμβανόμενες στο ποσό αναφοράςΤεχνική και διοικητική βοήθεια (ΜΔΠ) Δαπάνες προσωπικού + 50% | 8.2.4 | γ | 1.900 | 2.700 | 3.400 | 4.190 | 3.705 | 4.105 | 20.000 |ΣΥΝΟΛΙΚΟ ΠΟΣΟ ΑΝΑΦΟΡΑΣΠιστώσεις ανάληψης υποχρεώσεων | α+γ | 30.000 | 73.000 | 93.500 | 110.990 | 77.505 | 85.005 | 470.000 |Πιστώσεις πληρωμών | β+γ | 30.000 | 73.000 | 93.500 | 110.990 | 77.505 | 85.005 | 470.000 |Διοικητικές δαπάνες μη περιλαμβανόμενες στο ποσό αναφοράςΑνθρώπινοι πόροι και συναφείς δαπάνες (ΜΔΠ) | 8.2.5 | δ | 0.117 | 0.234 | 0.234 | 0.234 | 0.234 | 0.234 | 1.287 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε | 0 | 0.200 | 0.200 | 0 | 0.200 | 0.200 | 0.800 |Συνολικές ενδεικτικές δαπάνες της δράσηςΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 30.117 | 73.434 | 93.934 | 111.224 | 77.939 | 85.439 | 472.087 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 30.117 | 73.434 | 93.934 | 111.224 | 77.939 | 85.439 | 472.087 |Πληροφορίες σχετικά με τη συγχρηματοδότησηΤα ιδρυτικά μέλη της ΚΕ ΚΚΥ είναι:-  η Ευρωπαϊκή Κοινότητα εκπροσωπούμενη από την Επιτροπή και-  η European Fuel Cell and Hydrogen Joint Technology Initiative Industry Grouping (Ευρωπαϊκή Βιομηχανική Ένωση της Κοινής Τεχνολογικής Πρωτοβουλίας για τις Κυψέλες Καυσίμου και το Υδρογόνο), μια μη κερδοσκοπική ένωση που διέπεται από το βελγικό δίκαιο.Η Βιομηχανική Ένωση θα μοιράζεται τις δαπάνες λειτουργίας του γραφείου προγράμματος ισομερώς με την Επιτροπή (συνεισφορά σε χρήμα) και θα καλύπτει το 50% τουλάχιστον των επιχειρησιακών δαπανών των ερευνητικών δραστηριοτήτων της κοινής επιχείρησης (συνεισφορά σε είδος).Οι δαπάνες λειτουργίας εκτιμάται ότι δεν θα υπερβούν το 4,5 % των συνολικών δαπανών.εκατ. ευρώ (με 3 δεκαδικά ψηφία)Συγχρηματοδοτών οργανισμός | 2008 | 2009 | 2010 | 2011 | 2012 | 2013 | Σύνολο |Βιομηχανική Ένωση της ΚΤΠ για τις Κυψέλες Καυσίμου και το Υδρογόνο | στ | 30.117 | 73.434 | 93.934 | 111.224 | 77.939 | 85.439 | 472.087 |ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ | 60.234 | 146.868 | 187.868 | 222.448 | 155.878 | 170.878 | 944.174 |4.1.2. Συμβατότητα με το δημοσιονομικό προγραμματισμό( Η πρόταση είναι συμβατή με τον ισχύοντα δημοσιονομικό προγραμματισμό.4.1.3. Δημοσιονομική επίπτωση στα έσοδα( Η πρόταση δεν έχει δημοσιονομική επίπτωση στα έσοδα4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2008 | 2009 | 2010 | 2011 | 2012 | 2013 |Σύνολο ανθρώπινων πόρων AD/AST | 11 | 20 | 20 | 20 | 20 | 20 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκες που πρέπει να καλυφθούν βραχυπρόθεσμα ή μακροπρόθεσμαΥπάρχουν οι εξής ανάγκες:-  σύσταση της κοινής επιχείρησης ΚΚΥ ως νέας δομής σύμπραξης μεταξύ της Επιτροπής και της βιομηχανίας για τη χρηματοδότηση της έρευνας·-  διοργάνωση διαγωνισμών υποβολής προτάσεων, αξιολόγηση και επιλογή έργων ερευνητικής συνεργασίας τα οποία θα διεξάγονται σε κράτος μέλος, σε υποψήφια χώρα ή σε συνδεδεμένη με το έβδομο πρόγραμμα-πλαίσιο χώρα και θα συγχρηματοδοτούνται από τη βιομηχανία και θα υποστηρίζονται χρηματοοικονομικά από κεφάλαια της κοινής επιχείρησης ΚΚΥ·-  έλεγχος και παρακολούθηση των χρηματοοικονομικών και επιστημονικών πτυχών των έργων για τα οποία έχει συναφθεί συμφωνία επιχορήγησης με την κοινή επιχείρηση ΚΚΥ·-  διοργάνωση των προσκλήσεων υποβολής προσφορών που είναι αναγκαίες για τη λειτουργία της κοινής επιχείρησης ΚΚΥ·-  καθορισμός και εφαρμογή όλων των διαδικασιών που συνδέονται με την κοινή επιχείρηση ΚΚΥ, συμπεριλαμβανομένου του δημοσιονομικού ελέγχου·-  οργάνωση των δραστηριοτήτων διάδοσης της κοινής επιχείρησης ΚΚΥ·-  οργάνωση των δραστηριοτήτων επικοινωνίας της κοινής επιχείρησης ΚΚΥ·-  οργάνωση κάθε άλλης δραστηριότητας συνδεόμενης με την κοινή επιχείρηση ΚΚΥ.5.2. Προστιθέμενη αξία της κοινοτικής συμμετοχής, εναρμόνιση της πρότασης με άλλα δημοσιονομικά μέσα και δυνατή συνέργειαΤα ζητήματα αυτά εξετάζονται στη μελέτη εκτίμησης αντικτύπου που επισυνάπτεται στην παρούσα πρόταση. Η μελέτη εκτίμησης αντικτύπου βασίζεται σε μια κοινωνικοοικονομική μελέτη, ένα έγγραφο εργασίας των υπηρεσιών της Επιτροπής, καθώς και στο έγγραφο "Keys to success", που υπέβαλε η Βιομηχανική Ένωση. Η μελέτη εκτίμησης αντικτύπου εξετάστηκε από επιτροπή 4 ανεξάρτητων εμπειρογνωμόνων υψηλού επιπέδου.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Ο γενικός στόχος είναι η διαμόρφωση ενός πλαισίου πολιτικής σε επίπεδο ΕΕ το οποίο θα προωθήσει τη δημιουργία κρίσιμης μάζας ολοκληρωμένων προσπαθειών έρευνας, τεχνολογικής ανάπτυξης και επίδειξης με αντικείμενο τις τεχνολογίες κυψελών καυσίμου και υδρογόνου, ικανής να συμβάλει ουσιαστικά στους στόχους της ευρωπαϊκής δημόσιας πολιτικής στον τομέα της ενέργειας. Οι επιμέρους στόχοι διευκρινίζονται και τεκμηριώνονται στη μελέτη εκτίμησης αντικτύπου.Οι επιμέρους στόχοι είναι, μεταξύ άλλων, οι εξής: να καταστεί δυνατή η διείσδυση των τεχνολογιών κυψελών καυσίμου και υδρογόνου στην αγορά και να επιτραπεί κατ'αυτό τον τρόπο στις δυνάμεις της αγοράς να παράγουν ουσιαστικά δημόσια οφέλη· να δημιουργηθεί μια κρίσιμη μάζα ερευνητικών προσπαθειών η οποία θα αυξήσει την εμπιστοσύνη της βιομηχανίας, των δημόσιων και των ιδιωτικών επενδυτών, των υπεύθυνων για τη λήψη αποφάσεων και άλλων άμεσα ενδιαφερόμενων μερών και θα τους ενθαρρύνει να μετάσχουν σε ένα μακροπρόθεσμο πρόγραμμα· να διευκολυνθεί η διάδραση μεταξύ βιομηχανίας, πανεπιστημίων και ερευνητικών κέντρων επί της βασικής έρευνας· να ενθαρρυνθεί η συμμετοχή των νέων κρατών μελών και των υποψήφιων χωρών.Ο προκαθορισμένος προϋπολογισμός επαρκούς κρίσιμης μάζας και ο εξαετής χρονικός ορίζοντας αυξάνουν την εμπιστοσύνη των ιδιωτικών επενδυτών και επιτρέπουν στις επιχειρήσεις να καταρτίσουν μακροπρόθεσμα επενδυτικά σχέδια και να διαχειρισθούν τις ταμειακές ροές τους.Τα αναμενόμενα αποτελέσματα είναι:-  σημαντική αύξηση των ιδιωτικών επενδύσεων στην έρευνα σε σύγκριση με το σενάριο "συνέχιση της υφιστάμενης κατάστασης"·-  ένα συνεχώς ενημερούμενο στρατηγικό πρόγραμμα ερευνών, ώστε να διασφαλίζεται η βέλτιστη αξιοποίηση της χρηματοδότησης·-  μείωση του χρόνου διοχέτευσης στην αγορά κατά 2 έως 5 έτη·-  ευρεία συμμετοχή ΜΜΕ και νομικών προσώπων από τα νέα κράτη μέλη.Θα καθορισθούν ποσοτικοί και ποιοτικοί δείκτες επιδόσεων για την παρακολούθηση της υλοποίησης της ΚΤΠ ΚΚΥ. Αυτοί οι δείκτες επιδόσεων θα μετρούν τον αντίκτυπο της ΚΤΠ στην ανταγωνιστικότητα της ΕΕ και στο περιβάλλον της έρευνας επί των κυψελών καυσίμου και υδρογόνου. Οι ποιοτικοί δείκτες θα μετρώνται σε ευρεία κλίμακα με συγκριτικό και συστηματικό τρόπο, ενώ η ποιοτική προσέγγιση θα περιλαμβάνει περιπτωσιολογικές μελέτες και τεχνικούς ελέγχους. Οι δείκτες θα αξιολογούνται με βάση την κατάσταση πραγμάτων κατά τα έτη που προηγούνται την έναρξη της ΚΤΠ, ώστε να διευκολυνθεί η αξιολόγηση η αξιολόγηση των αποτελεσμάτων της προσθετικότητας της ΚΤΠ κατά τη διάρκεια ζωής της.Η πρόοδος της ΚΤΠ θα παρακολουθείται συνεχώς βάσει μιας σειράς αντικειμενικά επαληθεύσιμων δεικτών όπως:-  παρακολούθηση της δημόσιας (κοινοτικής και άλλης) και της ιδιωτικής χρηματοδότησης·-  παρακολούθηση της προσθετικότητας·-  επιλογή έργων και χρηματοδότηση·-  τεχνική παρακολούθηση βάσει σαφώς καθορισμένων ορόσημων υλοποίησης·-  τήρηση του χρονοδιαγράμματος·-  ποσοτικοποιημένη παρακολούθηση της διείσδυσης στην αγορά στους στοχευόμενους κλάδους·-  επίπεδο συμμετοχής ΜΜΕ και επίπεδο συμμετοχής των νέων κρατών μελών·-  δείκτες βιωσιμότητας.Στα μέσα της περιόδου υλοποίησης της ΚΤΠ θα διενεργηθεί ενδιάμεση αξιολόγηση της ΚΤΠ από ανεξάρτητους εμπειρογνώμονες για λογαριασμό της Επιτροπής. Η αξιολόγηση αυτή θα αφορά την ποιότητα και την αποτελεσματικότητα της κοινής επιχείρησης και του βαθμού υλοποίησης των στόχων της και, βάσει των σχετικών πορισμάτων, θα περιλαμβάνει ενδεχομένως συστάσεις τροποποίησης του προγράμματος και, αν χρειάζεται, αποχώρησης από το πρόγραμμα. Η Επιτροπή θα κοινοποιήσει τα συμπεράσματα αυτής της αξιολόγησης στο Συμβούλιο. Στα τέλη του 2017 η Επιτροπή θα διενεργήσει τελική αξιολόγηση και θα υποβάλει τα αποτελέσματα της αξιολόγησης αυτής στο Ευρωπαϊκό Κοινοβούλιο και το Συμβούλιο.5.4. Μέθοδος υλοποίησης (ενδεικτική)( Κεντρική διαχείριση( έμμεσα με ανάθεση σε:( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΗ παρακολούθηση της κοινής επιχείρησης θα πραγματοποιείται σύμφωνα με τις διατάξεις του καταστατικού της.6.2. Αξιολόγηση6.2.1. Εκ των προτέρων αξιολόγησηΤα ζητήματα αυτά εξετάζονται στη μελέτη εκτίμησης αντικτύπου. Η μελέτη εκτίμησης αντικτύπου βασίζεται σε μια κοινωνικοοικονομική μελέτη αλλά και στις εκτενείς εισηγήσεις που υποβλήθηκαν από τη βιομηχανία με το έγγραφο "Keys to success". Παρέχει τις πληροφορίες που απαιτούνται για μια εκ των προτέρων αξιολόγηση της σύστασης της κοινής επιχείρησης ΚΚΥ.6.2.2. Μέτρα που ελήφθησαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες του παρελθόντος)Άνευ αντικειμένου.6.2.3. Όροι και συχνότητα των μελλοντικών αξιολογήσεωνΠεριγράφονται στο άρθρο 19 του προτεινόμενου κανονισμού.7. Μέτρα για την καταπολέμηση της απάτηςΠεριγράφονται στο άρθρο 21 του προτεινόμενου κανονισμού.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1 . Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (με 3 δεκαδικά ψηφία)Ενέργεια – RTD | 1.900 | 1.100 | 1.800 | 1.900 | 0.400 | 1.000 | 8.100 |ΝΥΠ – RTD | 0.000 | 0.400 | 0.400 | 0.400 | 0.400 | 0.500 | 2.100 |Μεταφορές – RTD | 0.000 | 0.200 | 0.200 | 0.600 | 1.000 | 1.000 | 3.000 |Περιβάλλον - RTD | 0.000 | 0.100 | 0.100 | 0.200 | 0.200 | 0.300 | 0.900 |Ενέργεια – TREN | 0.000 | 0.780 | 0.780 | 0.970 | 1.585 | 1.185 | 5.300 |Μεταφορές – TREN | 0.000 | 0.120 | 0.120 | 0.120 | 0.120 | 0.120 | 0.600 |ΣΥΝΟΛΟ, σε εκατ. ευρώ | 1.900 | 2.700 | 3.400 | 4.190 | 3.705 | 4.105 | 20.000 |8.2. Διοικητικές δαπάνες8.2.1. Αριθμός και είδος ανθρώπινων πόρωνΚατηγορίες θέσεων απασχόλησης | Προσωπικό που θα διατεθεί για τη διαχείριση της δράσης από διαθέσιμους και/ή συμπληρωματικούς ανθρώπινους πόρους (αριθμός θέσεων/ΙΠΑ) |8.2.2. Περιγραφή των καθηκόντων που απορρέουν από τη δράσηΤα καθήκοντα της κοινής επιχείρησης ΚΚΥ περιγράφονται στο άρθρο I.2 του καταστατικού. Τα ειδικά καθήκοντα του εκτελεστικού διευθυντή και του γραφείου προγράμματος περιγράφονται στο άρθρο 6 του καταστατικού.8.2.3 . Πηγές ανθρώπινων πόρων (κανονισμός υπηρεσιακής κατάστασης)( Δεν θα ζητηθούν νέες θέσεις από την Επιτροπή.8.2.4 . Άλλες διοικητικές δαπάνες περιλαμβανόμενες στο ποσό αναφοράς(XX 01 04/05 – Δαπάνες διοικητικής διαχείρισης):εκατ. ευρώ (με 3 δεκαδικά ψηφία)Γραμμή προϋπολογισμού (αριθμός και ονομασία) | 2008 | 2009 | 2010 | 2011 | 2012 | 2013 | ΣΥΝΟΛΟ |Σύνολο τεχνικής και διοικητικής βοήθειας | 1.900 | 2.700 | 3.400 | 4.190 | 3.705 | 4.105 | 20.000 |Υπολογισμός – (για τη διάρκεια της κοινής επιχείρησης ΚΚΥ) |Οι ενδεικτικές δαπάνες που εμφαίνονται στον πίνακα ανωτέρω αφορούν την κοινοτική συνεισφορά στις δαπάνες λειτουργίας της κοινής επιχείρησης ΚΚΥ. Η συνεισφορά αυτή αντιπροσωπεύει το 50 % των συνολικών δαπανών λειτουργίας. |Προσωπικό: μέσο κόστος 117.000 ευρώ ανά ΙΠΑ ετησίως για το προσωπικό AD/AST, και 63.000 ευρώ ανά ΙΠΑ ετησίως για το εξωτερικό προσωπικό. Άλλες δαπάνες λειτουργίας: αξιολόγηση από εξωτερικούς εμπειρογνώμονες, παρακολούθηση των έργων, δραστηριότητες επικοινωνίας, διοργάνωση συνεδριάσεων, οδοιπορικά και έξοδα διαμονής, ανάπτυξη ΤΠ, δημοσιονομικός έλεγχος των έργων. Οι δαπάνες αυτές εκτιμάται ότι θα αντιπροσωπεύουν περίπου 50% των δαπανών για τους ανθρώπινους πόρους. |8.2.5 . Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςεκατ. ευρώ (με 3 δεκαδικά ψηφία)Κατηγορία ανθρώπινων πόρων | 2008 | 2009 | 2010 | 2011 | 2012 | 2013 |Μόνιμοι και έκτακτοι υπάλληλοι | 0.117 | 0.234 | 0.234 | 0.234 | 0.234 | 0.234 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί υπάλληλοι, συμβασιούχοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0.117 | 0.234 | 0.234 | 0.234 | 0.234 | 0.234 |Υπολογισμός– Μόνιμοι και έκτακτοι υπάλληλοιΟι ανθρώπινοι πόροι που εμφαίνονται στον πίνακα 8.2.1 έχουν υπολογισθεί με κόστος 117.000 ευρώ ανά ΙΠΑ για το προσωπικό AD/AST, και 63.000 ευρώ ανά ΙΠΑ ετησίως για το εξωτερικό προσωπικό.Υπολογισμός– Προσωπικό που χρηματοδοτείται από το άρθρο XX 01 02Να γίνει παραπομπή στο σημείο 8.2.1, κατά περίπτωσηΠροβλέπεται ότι η λεπτομερής στελέχωση της κοινής επιχείρησης και οι μακροπρόθεσμοι/βραχυπρόθεσμοι προϋπολογισμοί θα καταρτισθούν στο πλαίσιο μιας δράσης συντονισμού και υποστήριξης κατά το διάστημα 2007-2008. Εντούτοις, για τη σύσταση και τη σταδιακή θέση σε λειτουργία της κοινής επιχείρησης ΚΚΥ θα χρειασθεί υποστήριξη εκ μέρους των υπηρεσιών της Επιτροπής. Μετά τη σύσταση της κοινής επιχείρησης εκτιμάται ότι θα χρειαστεί 1 ΙΠΑ AD και 1 IPA AST για τον συντονισμό των συμφερόντων της Επιτροπής, των θεμάτων έρευνας, τον συντονισμό με το ΠΠ7, κτλ.Η ΚΕ ΚΚΥ θα ελέγχεται επίσης από την Υπηρεσία Εσωτερικού Ελέγχου της Επιτροπής σύμφωνα με το άρθρο 185 του δημοσιονομικού κανονισμού της Κοινότητας. Εντούτοις, στο παρόν νομοθετικό δημοσιονομικό δελτίο δεν μπορεί να προβλεφθεί χωριστή θέση προς κάλυψη αυτής της ανάγκης.2008 | 2009 | 2010 | 2011 | 2012 | 2013 |Αποστολές | 0 | 0 | 0 | 0 | 0 | 0 |Συνεδριάσεις και διασκέψεις | 0 | 0 | 0 | 0 | 0 | 0 |Επιτροπές[42] | 0 | 0 | 0 | 0 | 0 | 0 |Μελέτες και παροχή συμβουλών | 0 | 0.200 | 0.200 | 0 | 0.200 | 0.200 |Συστήματα πληροφοριών | 0 | 0 | 0 | 0 | 0 | 0 |2 Σύνολο άλλων δαπανών διαχείρισης | 0 | 0.200 | 0.200 | 0 | 0.200 | 0.200 |3 Άλλες δαπάνες διοικητικής φύσεως |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0 | 0.200 | 0.200 | 0 | 0.200 | 0.200 |Υπολογισμός - Άλλες διοικητικές δαπάνες που δεν περιλαμβάνονται στο ποσό αναφοράςΓνωμοδοτήσεις/αξιολογήσεις/επανεξετάσειςΗ Επιτροπή θα κινήσει δύο διαδικασίες αξιολόγησης της κοινής επιχείρησης ΚΚΥ από ανεξάρτητους εμπειρογνώμονες και θα προβεί σε δύο επανεξετάσεις.Ποσό του προϋπολογισμού για το εν λόγω έτος:[…]5. ΑΛΛΕΣ ΠΑΡΑΤΗΡΗΣΕΙΣ[…][1] ΕΕ L 412 της 30.12.2006, σ. 1.[2] ΕΕ L 400 της 30.12.2006, σ. 86.[3] Stern review on the economics of climate change , HM Treasury, 2006; http://www.hm-treasury.gov.uk/independent_reviews/stern_review_economics_climate_change/sternreview_index.cfm[4] Εισήγηση της ομάδας εργασίας III της Διακυβερνητικής Επιτροπής για την Αλλαγή του Κλίματος (IPCC). Τέταρτη έκθεση αξιολόγησης. Climate Change 2007: Mitigation of Climate Change. Εγκρίθηκε στην 9η σύνοδο της ομάδας εργασίας ΙΙΙ της IPCC, Μπαγκόγκ, Ταϋλάνδη, 30 Απριλίου – 4 Μαΐου 2007.[5] Έργο JOULE " ExternE – Externalities of Energy" της ΓΔ RTD · βλ. http://www.externe.info/[6] Έργο 'HyLights' της ΓΔ TREN – βλέπε http://www.hylights.org/[7] Hydrogen Posture Plan – An integrated research development and demonstration plan ; US Department of Energy and US Department of Transportation; December 2006 (update 2004 plan); Βλέπε:http://www.hydrogen.energy.gov/pdfs/hydrogen_posture_plan_dec06.pdf[8] FCCJ – Fuel Cell Commercialisation Conference of Japan; Βλέπε: http://fccj.jp/index_e.html[9] “Ενεργειακή πολιτική για την Ευρώπη", COM(2007) 1, 10 Ιανουαρίου 2007.[10] "Προς ένα Ευρωπαϊκό Στρατηγικό Σχέδιο Ευρωπαϊκών Τεχνολογιών", COM(2006) 847, 10 Ιανουαρίου 2007.[11] Γραπτή δήλωση, δυνάμει του κανόνα 116 του εσωτερικού κανονισμού, υπέρ της καθιέρωσης μιας οικολογικής οικονομίας του υδρογόνου και μιας τρίτης βιομηχανικής επανάστασης στην Ευρώπη, μέσω σύμπραξης με τις ενδιαφερόμενες περιφέρειες και πόλεις, ΜΜΕ και οργανώσεις της κοινωνίας των πολιτών , Ευρωπαϊκό Κοινοβούλιο, 0016/2007, Μάιος 2007.[12] COM(2005) 24.[13] Ευρωπαϊκή τεχνολογική πλατφόρμα "Υδρογόνο και κυψέλες καυσίμου" – Strategic Research Agenda, the Development Strategy Implementation Plan · βλέπε https://www.hfpeurope.org/hfp/keydocs[14] Κατά τον ορισμό που δίνει η Ευρωπαϊκή Επιτροπή, στην κατηγορία των πολύ μικρών, μικρών και μεσαίων επιχειρήσεων (ΜΜΕ) ανήκουν οι επιχειρήσεις που απασχολούν λιγότερους από 250 εργαζομένους και των οποίων ο ετήσιος κύκλος εργασιών δεν υπερβαίνει τα 50 εκατομμύρια ευρώ ή το σύνολο του ετήσιου ισολογισμού δεν υπερβαίνει τα 43 εκατομμύρια.[15] Κατευθυντήριες γραμμές για την εκτίμηση του αντικτύπου, SEC(2005) 791, 2005.[16] ΕΕ C […] της […], σ. […].[17] ΕΕ C […] της […], σ. […].[18] ΕΕ C […] της […], σ. […].[19] ΕΕ L 412 της 30.12.2006, σ. 1.[20] ΕΕ L 400 της 30.12.2006, σ. 86.[21] COM(2003) 226.[22] COM(2003) 690.[23] ΕΕ L 248 της 16.9.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1995/2006 της 13ης Δεκεμβρίου 2006 (ΕΕ L 390 της 30.12.2006, σ. 1).[24] ΕΕ L 134 της 30.4.2004, σ. 1. Οδηγία όπως τροποποιήθηκε τελευταία με την οδηγία 2006/97/ΕΚ (ΕΕ L 363 της 20.12.2006, σ. 107).[25] EE L134 της 30.4.2004, σ. 114. Οδηγία όπως τροποποιήθηκε τελευταία με την οδηγία 2006/97/EΚ (ΕΕ L 363 της 20.12.2006, σ. 107).[26] ΕΕ L 312 της 23.12.1995, σ. 1.[27] ΕΕ L 295 της 15.11.1996, σ. 2.[28] ΕΕ L 136 της 31.5.1999, σ. 1.[29] Η υψηλού επιπέδου ομάδα κρατών μελών συμπεριλαμβάνει τις συνδεδεμένες χώρες.[30] ΕΕ L 391 της 30.12.2006, σ. 1.[31] ΕΕ L 136 της 31.5.1999, σ. 15.[32] Η υψηλού επιπέδου ομάδα κρατών μελών συμπεριλαμβάνει τις συνδεδεμένες χώρες.[33] Ειδικότερα, η αξιολόγηση και επιλογή των έργων πρέπει να συμβαδίζει με τα κριτήρια που καθορίζονται στο κοινοτικό πλαίσιο σχετικά με τις κρατικές ενισχύσεις για την έρευνα και ανάπτυξη και την καινοτομία (ΕΕ C 323 της 30.12.2006, σ. 1) και στις κατευθυντήριες γραμμές για την εφαρμογή τον άρθρου 81 της συνθήκης ΕΚ στις συμφωνίες οριζόντιας συνεργασίας, (ΕΕ C 3 της 6.1.2001, σ.2).[34] ΕΕ L 391 της 30.12.2006, σ. 1.[35] Κοινοτικό πλαίσιο σχετικά με τις κρατικές ενισχύσεις για την έρευνα και ανάπτυξη και την καινοτομία, (ΕΕ C 323 της 30.12.2006, σ. 1).[36] Το ποσό αυτό δεν θα ληφθεί υπόψη στο πλαίσιο του ανωτάτου ορίου των διοικητικών δαπανών του 7ου προγράμματος-πλαισίου (6%).[37] Δαπάνες εκτός Κεφαλαίου xx 01 του σχετικού Τίτλου xx.[38] Κατά την άποψη της Επιτροπής, αναμένεται ότι οι πιστώσεις ανάληψης υποχρεώσεων και οι πιστώσεις πληρωμών θα είναι ίδιες για το ίδιο έτος, δεδομένου ότι οι πληρωμές σε επιχειρησιακό επίπεδο/επίπεδο έργων θα πραγματοποιούνται από τον προϋπολογισμό της κοινής επιχείρησης.[39] Όπως περιγράφεται στο Τμήμα 5.3.[40] Των οποίων το κόστος ΔΕΝ καλύπτεται από το ποσό αναφοράς.[41] Οι διοικητικές δαπάνες για τα έτη μετά το 2013 αποτελούν απλώς εκτιμήσεις.[42] Να διευκρινιστεί το είδος της επιτροπής και η ομάδα στην οποία ανήκει.